Rasa Aneh Jika Keinginan Melampau Kepada Seksual? Ini Tanda Penyakit, Semak Simptom Ini

Setiap manusia tanpa mengira jantina yang hidup di muka bumi ini
 mempunyai keinginan dan kemahuan seks
. Tapi, bagaimana pula dengan simptom gila seks yang mungkin dialami sesetengah orang?

Sebelum itu, ia adalah perkara yang normal ekoran kewujudan sesuatu di dalam diri yang dinamakan sebagai nafsu syahwat.

Tanpanya, maka tidak akan wujud sistem pembiakan untuk kita semua melahirkan zuriat bagi melangsungkan susur galur keturunan.

Pun begitu, apa akan jadi sekiranya nafsu syahwat ini menguasai diri sehingga kita menjadi seorang yang ‘gila seks’?

Usah khuatir, ayuh sama-sama kita ikuti artikel ini untuk tahu lebih lanjut tentangnya!

Apa maksud gila seks?

Sebelum pergi dengan lebih mendalam lagi, wajarlah untuk kita benar-benar faham erti istilah ini terlebih dahulu.

Untuk pengetahuan anda, ia bukanlah sekadar satu gelaran yang diberi kepada seseorang. Namun, ini adalah satu penyakit berkaitan mental.

Keadaan ini akan menyebabkan seseorang itu amat gila akan seks dan sangat kerap berfikir tentangnya setiap masa.

Individu ini seterusnya mungkin akan bertindak di luar kawalan dan cenderung melakukan
jenayah seperti rogol, liwat dan cabul
 bagi memuaskan kehendak seksual mereka.

Adakah kalian mengenali seseorang atau anda sendiri yang sedang menghadapi keadaan ini? Maka segera dapatkan rawatan ya!

Apa tanda seseorang itu gila seks?

American Psychiatric Association (APA) menyenaraikan gila seks sebagai
salah satu dari penyakit mental
 yang tidak boleh didiagnosis di dalam Diagnostic and Statistical Manual of Mental Disorders (DSM).

Ini kerana ia memang benar tidak boleh didiagnosis secara saintifik.

Dalam erti kata yang lebih mudah, sukar untuk ditentukan sama ada seseorang itu gila akan seks atau tidak.

Pun begitu, terdapat beberapa kriteria yang boleh ditetapkan untuk menentukan seseorang dengan keadaan ini.

Berikut merupakan kriteria-kriteria tersebut:

#1. Seks adalah perkara pertama dalam fikiran

Mungkin normal untuk kita mempunyai fantasi seksual di dalam fikiran sekali-sekala namun bukan selalu.

Jika terlalu kerap atau asyik berfikir tentangnya, ia mungkin membuatkan anda menjadi seseorang yang gila akan seks.

Ini kerana terdapat banyak lagi perkara yang sepatutnya menjadi keutamaan seperti kerjaya, kewangan, keluarga dan lain-lain yang perlu diutamakan dalam fikiran.

#2. Beronani adalah satu tabiat

Kita semua memerlukan masa untuk bersendirian atau ‘me time’ untuk merelakskan minda dan tubuh badan dari orang sekeliling.

Namun jika kalian menggunakan masa terluang ini sebagai ruang dan peluang untuk melancap, ia adalah satu petanda yang sangat buruk.

Ini kerana
beronani adalah satu perbuatan yang boleh menjejaskan kesihatan mental dan fizikal
 jika dilakukan dengan terlalu kerap.

#3. Kerap melayari dan melayani pornografi

Cuba periksa sejarah pelayar pada komputer riba atau telefon pintar kalian, bila kali terakhir anda berkunjung ke laman sesawang lucah?

Sudah terang lagi bersuluh,
menonton video lucah tidak langsung mendatangkan sebarang faedah
 buat individu.

Ia hanya akan membuatkan kalian beransur-ansur menjadi seorang yang gila akan seks. Maka berhentilah sebelum terlambat.

#4. Kerap buat seks bersama banyak pasangan

Sama ada kalian belum berkahwin atau sudah berkahwin, aspek ini juga harus diteliti dengan lebih mendalam.

Ini kerana orang yang gila seks mungkin akan
terlalu kerap buat seks bersama banyak pasangan yang berlainan
.

Ia mungkin disebabkan oleh pemikiran mereka yang cepat bosan atau suka cuba sesuatu yang baharu atau berbeza bersama pasangan yang lain.

#5. Mempunyai ‘fetish’ yang pelik lagi aneh

Tidak dinafikan, rata-rata individu pasti mempunyai kehendak seksual yang unik.

Namun ia akan jadi masalah besar jika
 kalian mempunyai fetish seks yang pelik lagi aneh
 seperti Pedophilia – suka akan kanak-kanak, Preggophilia – suka akan ibu hamil dan sebagainya.

Segera dapatkan bantuan pakar jika kalian mempunyai antara 5 kriteria ini.

Ia bukan sekadar gelaran tetapi penyakit

Konklusinya, gila seks adalah bukan sekadar gelaran tetapi penyakit.

Meskipun memang benar bahawa ia tidak boleh didiagnosis secara saintifik, namun ternyata seseorang yang mempunyai fikiran sebegini ada masalah pada aspek mental mereka.

Akibatnya, mereka ini mungkin akan cenderung melakukan
 jenayah berat seperti rogol, liwat dan cabul
 dalam usaha memuaskan nafsu syahwat yang terlalu buas.

Akhir kata, anda yang berasakan diri menepati ciri-ciri yang kami utarakan di atas perlu segera berjumpa pakar untuk mendapatkan konsultasi dan rawatan lanjutan.


Suami Cuit Ajak Seks, Tapi Isteri Masih Takut Lepas Bersalin, Jadi Bila Waktu Sesuai?

Tahukah anda bahawa ramai ibu selepas melahirkan anak, merasa tertekan untuk memulakan seks lepas bersalin dengan pasangan mereka.

Ini kerana, selain disebabkan telah lama tidak ‘bersama’, ibu juga mungkin merasa takut luka pada faraj mereka akan sakit kesan daripada melahirkan anak.

Jadi, ramai ibu yang tertanya-tanya bilakah waktu yang betul-betul sesuai untuk mereka mula melakukan seks selepas bersalin dengan suami mereka.

Adakah
selepas habis berpantang 44 hari, ataupun habis berpantang 100 hari
, atau mungkin apabila luka bersalin mereka sudah sembuh?

Untuk mendapatkan lebih banyak info berkenaan Kesihatan Seksual, anda boleh klik
di sini
.

Bila boleh lakukan seks lepas bersalin?

Sebenarnya, tiada tempoh khusus untuk ibu lepas bersalin mula melakukan hubungan seks bersama suami mereka.

Asalkan anda sendiri sudah bersedia dari segi fizikal dan mental. Namun, terdapat perkara yang perlu anda pastikan sebelum mula melakukan seks lepas bersalin:

Bersih daripada nifas. Dalam Islam,
haram untuk bersetubuh semasa isteri dalam keadaan nifas
. Jadi, anda perlu pastikan diri benar-benar bersih daripada darah nifas.

Luka benar-benar sembuh.
Adat berpantang orang Melayu
 menekankan supaya ibu berpantang daripada melakukan hubungan intim bersama suami selama 100 hari. Ini adalah untuk
memastikan luka bersalin si ibu sudah sembuh.

Jika anda sudah melepasi kedua-dua perkara di atas, anda perlu mengikut kata suami jika suami ingin ‘bersama’ dengan anda.

Cuma, jika anda masih belum bersedia, berterus-teranglah dengan suami anda tentang perasaan anda.

Ini kerana kebanyakan ibu lepas bersalin, meskipun telah tamat tempoh berpantang, namun mereka tiada perasaan untuk bersama dengan suami semula.

Antara sebabnya adalah kerana letih menguruskan
penjagaan bayi
 dan tidak selesa untuk melakukan hubungan seks.

Anda mungkin berminat:

Alamak! Keinginan Seks Menurun Sebab Menyusu Badan, Macam Mana Nak Buat?

Wow! Wanita Pinggul Besar Bukan Saja Seksi, Tapi… (Klu: Ada Kaitan Dengan Mengandung)

Tip selesa ‘bersama’ suami

Walaupun anda mungkin sudah hidup lama dengan suami, namun kehangatan rumah tangga perlu dikekalkan lebih-lebih lagi selepas anda melahirkan anak.

Jika anda tidak mempunyai sebarang idea bagaimana hendak mula, penulis ingin mengusulkan beberapa cadangan untuk anda:

Selepas habis tempoh berpantang anda, jangan tergesa-gesa untuk melakukan hubungan intim. Beberapa hari sebelum itu, bermanja-manjalah dengan suami seperti bersentuhan, berpeluk ataupun berciuman sebelum anda bersedia melakukan hubungan intim.

Elakkan ‘bersama’ jika anda rasa penat, kerana ia mungkin akan menghilangkan mood anda untuk bersama.

Cari posisi yang sesuai semasa melakukan hubungan intim. Jika anda khuatir akan parut bersalin anda, cuba dengan posisi anda berada di atas suami.

Gunakan pelincir jika anda mengalami kering faraj.

Jika anda masih berasa sakit semasa melakukan hubungan seks, berbincanglah semula dengan suami.

Anda juga boleh mendapatkan nasihat daripada doktor anda untuk mencari pilihan rawatan lain.

Konklusi

Seks lepas bersalin mungkin asing bagi mereka yang baru sahaja melahirkan anak
 namun ia bukanlah sesuatu yang perlu diabaikan.

Komponen kesihatan seksual merangkumi sebahagian daripada tahap kesihatan individu secara menyeluruh.


Bersediakah Anda untuk Anak Kedua?

Adakah anda sudah bersedia untuk anak yang kedua? Hanya anda yang mempunyai jawapan kepada persoalan ini. Namun, sebelum membuat apa-apa keputusan, anda perlu memikirkan setiap baik buruk dan sebarang kemungkinan yang mungkin akan berlaku.

Bilakah waktu yang sesuai untuk mendapatkan anak kedua?

Sebelum anda memutuskan untuk hamil kali kedua, anda perlu memikirkan berkenaan hubungan anda dengan anak pertama. Anda perlu mengetahui terlebih dahulu perasaan mereka terhadap kemungkinan memiliki seorang adik. Pakar menyatakan anda boleh menambah anak jika anak pertama anda belum mencapai 1 tahun ataupun sudah melebihi umur 4 tahun. Ketika berumur 1 tahun atau kurang, anak pertama anda masih terlalu muda untuk memikirkan tentang kedatangan ahli keluarga baharu. Ketika berumur 4 tahun atau lebih pula, anak pertama anda sudah meluangkan masa yang cukup dengan anda dan perlu memberi perhatian terhadap perkara yang lain. Ini akan mengelakkan perasaan cemburu terhadap kehadiran seorang adik.

Selain itu, anda juga perlu memikirkan tentang kondisi kesihatan bayi anda. Pakar menyarankan untuk menunggu sekurang-kurangnya 2 atau 3 tahun sebelum memutuskan untuk hamil sekali lagi. Kajian menunjukkan sekiranya anda hamil lagi sekali 18 bulan sejurus selepas kelahiran anak pertama, anak kedua anda mungkin akan lahir pramatang atau kurang berat. Ini secara langsung akan menjejaskan kesihatan bayi anda. Selain itu, jika anda hamil 12 bulan selepas kelahiran anak pertama, anda mungkin berdepan dengan risiko mempunyai masalah plasenta. Tubuh badan anda memerlukan masa untuk pulih sepenuhnya setiap kali selepas melahirkan. Oleh itu, tunggu sehingga tubuh anda pulih seperti sedia kala terlebih dahulu sebelum memutuskan untuk hamil anak kedua.

Perkara-perkara yang perlu diberi perhatian

Terdapat beberapa perkara atau isu yang perlu anda beri perhatian, iaitu:

Gaya hidup: Fikirkan tentang gaya hidup anda. Adakah anda menjaga anak pertama anda dengan baik atau tidak? Selain itu, anda juga mungkin mahu meluangkan masa yang lebih dengan anak pertama anda atau dengan pasangan anda. Anda juga mungkin terlalu sibuk bekerja dan tidak sempat untuk meluangkan masa dengan seorang lagi anak.

Status ekonomi: Anda perlu menyara keluarga. Oleh itu, fikirkan situasi ini. Adakah anda mampu untuk membesarkan seorang lagi bayi? Proses kehamilan juga sedikit sebanyak akan memberi kesan terhadap pekerjaan anda. Adakah anda mampu untuk menyara kesemua kos yang diperlukan untuk hamil anak kedua sekiranya anda berhenti kerja?

Usia: Pertimbangkan usia anda. Jika anda sudah terlalu tua, masa mungkin sudah suntuk untuk anda memiliki anak kedua. Selain itu, kemungkinan untuk anda hamil pada usia tua juga agak tipis.

Pasangan dan keluarga: Adakah pasangan anda dan ahli keluarga lain bersetuju? Adakah mereka mahu anda untuk memiliki anak kedua? Berbincanglah dengan mereka dan dapatkan kata sepakat.

Keinginan sendiri: Tanya diri anda sendiri. Adakah anda mahu memiliki anak kedua? Ikuti kata hati anda.

Bagaimanakah untuk memberitahu anak pertama anda?

Antara perkara lain yang anda perlu pertimbangkan adalah bagaimana untuk memberitahu anak pertama anda tentang kemungkinan mereka memiliki seorang adik. Anda perlu menghormati perasaan anak anda. Fikirkan apakah cara yang paling sesuai untuk memastikan mereka berasa seronok dan teruja terhadap kehadiran seorang adik. Mereka mungkin akan berasa anda tidak lagi menyayangi atau memerlukan mereka lagi. Pastikan mereka mengetahui anda masih menyayangi mereka dan kehadiran seorang adik tidak akan mengubah perasaan anda terhadap mereka.

Hello Health Group
 tidak menyediakan nasihat perubatan, diagnosis, atau rawatan.


Kaum Hawa, Anda Berisiko Alami Penyakit Ini Jika Kerap Sakit Pinggul Time Period!

Sakit pinggul yang dialami semasa
period
mungkin disebabkan masalah endometriosis. Buat anda yang ingin mengetahui apa itu endometriosis, teruskan membaca artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu endometriosis?

Ia merupakan keadaan kesihatan di mana terdapat tisu rahim di luar lapisan
dalam rahim.

Dalam kebanyakan kes, tisu ini terdapat di dalam ovari, tiub fallopian, dan bahagian lain di dalam pinggul (pelvis).

Sangat jarang, penyakit ini
juga mungkin boleh berlaku di luar pelvis
!

Meskipun tisu tersebut berada di luar lapisan dalam rahim, ia masih bertindak balas terhadap perubahan hormon seperti tisu rahim yang biasa.

Ia akan menebal dan berdarah mengikut kitaran haid biasa namun disebabkan darah haid daripada tisu ini tiada jalan untuk keluar, ia akan terperangkap.

Tisu di sekelilingnya mungkin terengsa
 dan berkemungkinan menghasilkan parut serta adhesi – tisu melekat antara satu sama lain.

Apa simptom endometriosis?

Simptom utamanya adalah sakit pinggul (kejang) semasa haid atau disebut sebagai
dysmenorrhea
.

Kadangkala, sakit yang dialami adalah sangat teruk. Ia juga mungkin semakin teruk dari satu
kitaran haid
 ke kitaran seterusnya.

Namun, tahap kesakitan itu tidak semestinya selari dengan keadaan kesihatan anda.

Ada mereka yang mungkin tidak akan mengalami rasa sakit lagsung sedangkan endometriosis yang dialami agak teruk.

Tanda tanda endometriosis
 lain yang boleh terjadi adalah:

Sakit semasa atau selepas hubungan kelamin

Sakit semasa membuang air besar atau kecil

Darah haid berlebihan

Gagal mendapatkan anak

Lain-lain – letih, cirit-birit, sembelit, perut kembung atau mual terutamanya semasa haid

Baca juga:

Apa itu endometriosis: Fahami komplikasinya

Antara komplikasinya adalah kegagalan mendapat anak. Ia mungkin berlaku kerana tisu tersebut menghalang pergerakan telur di dalam ovari atau tiub fallopian. 1 per 3 hingga separuh daripada wanita dengan endometriosis menghadapi masalah mendapatkan anak.

Namun, masih ada yang berjaya mengandung bagi kes ringan.

Selain itu,
 kanser ovari juga didapati lebih tinggi
 dalam kalangan penghidap endometriosis meskipun secara relatifnya, risiko tersebut adalah rendah.

Apa diagnosis dan rawatannya?

Antara ujian yang mungkin dilakukan oleh doktor adalah pemeriksaan fizikal, ultrasound, MRI dan laparoskopi – menggunakan kamera untuk melihat bahagian dalam pelvis anda.

Laparoskopi adalah satu-satunya cara untuk mengesahkan penyakit ini dengan melihat serta mengambil sampel tisu terbabit untuk diperiksa di bawah mikroskop.

Rawatan yang diberikan untuk merawat
 apa itu endometrisos termasuklah:

Ubat tahan sakit

Rawatan kesuburan

Terapi hormon
 – mengawal naik dan turun hormon untuk mengurangkan simptom. Kaedah ini tidak merawat secara kekal

Pembedahan – membuang tisu terbabit. Ia membantu menghilangkan simptom serta membantu dalam kesuburan

Sekiranya terdapat sebarang pertanyaan mengenai apa itu endometriosis, berundinglah dengan doktor bagi mendapatkan lebih kepastian.


Normal Ke Bila Anak Lelaki Alami Zakar Menegang? Bila Mula Dapat Ereksi?

Ereksi zakar adalah satu perkara normal bagi makhluk yang bernama lelaki.

Ia adalah elemen yang sangat penting dalam aspek hubungan seks dan tanpanya maka hambar serta tidak bermaknalah kehidupan di kamar tidur anda dan pasangan.

Disebabkan itu, segala permasalahan berkenaannya seperti
mati pucuk
,
ereksi tidak kuat
,
ejakulasi pramatang
 atau lemah libido mesti diselesaikan dengan kadar segera.

Namun ada satu soalan yang pasti sering bermain di fikiran kita semua terutamanya golongan yang bergelar ibu bapa iaitu umur berapa anak lelaki anda akan mula dapat ereksi zakar?

Anda pun ingin mengetahuinya? Jom sama-sama kita ikuti artikel ini dengan lebih lanjut!

Apa itu ereksi zakar?

Sebelum pergi dengan lebih mendalam lagi, wajarlah untuk kita semua belajar serba sedikit tentang perkara ini terlebih dahulu.

Ereksi adalah satu keadaan di mana zakar mengeras, mengembang dan menegang tatkala menerima rangsangan seksual.

Ini berlaku disebabkan oleh darah yang memasuki saluran pada alat sulit lelaki dan kekal berada di situ semasa projek asmara berlangsung.

Ia kemudiannya akan beransur kebah dan hilang dengan sendirinya selepas lelaki
mencapai puncak orgasma lalu mengeluarkan air mani
.

Apa punca ereksi zakar?

Seperti yang kebanyakan kita sudah tahu, ketegangan zakar adalah berpunca daripada rangsangan seksual.

Nafsu syahwat boleh terangsang disebabkan oleh beberapa perkara termasuklah:

Sentuhan

Pandangan

Imaginasi

Ini semua adalah punca yang normal namun bagaimana pula jika ia terjadi tanpa sebarang rangsangan yang diperkatakan di atas?

Kadangkala, lelaki pasti perasan zakar mereka mengalami ereksi secara tiba-tiba terutamanya waktu pagi selepas bangun tidur bukan?

Sekiranya ia berlaku kepada anda maka jangan risau kerana ia adalah perkara yang normal.

Pun begitu, ada satu kondisi yang menyebabkan
alat kemaluan lelaki naik dan tidak turun sehingga 4 jam atau lebih iaitu priapsm
.

Ia adalah satu kondisi yang sangat jarang berlaku dan kebanyakannya dialami oleh lelaki berusia 30 tahun ke atas dan menghidapi anemia sel sabit (sickle cell anemia).

Jadi sila berjumpa doktor jika kalian tidak tahu punca zakar anda menegang tanpa sebarang rangsangan seksual.

Umur berapa anak lelaki anda akan mula mengalaminya?

Baiklah, sekarang kita beralih pula kepada persoalan utama artikel ini iaitu umur berapa anak lelaki anda akan mula mengalami ereksi zakar?

Jawapannya adalah tiada usia spesifik yang boleh ditetapkan untuk mereka kerana sejak dari kecil lagi kanak-kanak lelaki boleh mengalaminya.

Ia adalah normal kerana kadangkala zakar boleh menegang tanpa sebarang rangsangan seksual.

Bagaimana pula dengan umur anak lelaki anda mula mengalami ereksi yang disebabkan oleh rangsangan seksual?

Ia juga sama kerana tiada usia yang spesifik untuk perkara ini kerana ia sangat bergantung kepada umur mereka mencapai akil baligh.

Bila usia normal lelaki akil baligh?

Sebelum itu, wajarlah untuk kita semua tahu maksud akil baligh terlebih dahulu.

Ia adalah ketika di mana
 tubuh badan seorang kanak-kanak mula berubah ekoran proses menjadi seorang individu yang dewasa
.

Bagi kanak-kanak wanita, buah dada mereka akan mula menumbuh dan membesar serta datang haid.

Bagi kanak-kanak lelaki pula, suara mereka akan berubah menjadi garau serta tumbuh bulu pada tubuh badan.

Bagaimana pula dengan aspek umur?

Untuk kanak-kanak wanita, purata usia mereka mencapai akil baligh adalah sekitar 11 tahun.

Untuk kanak-kanak lelaki pula, purata usia mereka mencapai akil baligh adalah sekitar 12 tahun.

Pun begitu, ketahuilah bahawa ia adalah berbeza bergantung kepada individu.

Oleh itu, jangan risau sekiranya mereka mencapai akil baligh pada usia bila sekalipun kerana ia adalah proses yang normal untuk kanak-kanak berusia 8 hingga 14 tahun.

Ereksi zakar adalah normal dan penting

Sekarang kita sudah tahu bahawa usia anak lelaki anda mula dapat ereksi zakar adalah pada zaman kanak-kanaknya lagi tanpa sebarang rangsangan seksual.

Untuk ereksi yang disebabkan oleh rangsangan seksual pula, ia adalah bergantung kepada usia mereka mencapai akil baligh iaitu sekitar 12 tahun.

Akhir kata, ia adalah keadaan yang normal dan penting untuk perkembangan anak lelaki anda.

Apa yang kalian patut risaukan adalah jika
 mereka langsung tidak pernah mengalaminya semasa zaman kanak-kanak atau selepas akil baligh
.

Jika perkara ini berlaku, sila berjumpa doktor dengan kadar segera!


Alamak! Terperangkap Dalam Kereta Ketika Banjir Kilat

Kebelakangan ini, hujan lebat turun hampir setiap hari di ibu kota sehinggakan berlakunya banjir kilat di beberapa jalan utama. Bagi pengguna jalan raya, anda bukan sahaja berisiko untuk tersangkut dalam kesesakan trafik dan mengalami kerosakan kenderaan, terdapat juga kemungkinan untuk berlakunya kematian akibat lemas. Oleh itu, ketahui langkah-langkah penting untuk mengharungi banjir kilat jika anda berada dalam kenderaan.

Kalau kail panjang sejengkal, banjir kilat jangan hendak diduga

Salah satu kesilapan besar orang ramai ketika di atas jalan raya adalah meyangkakan bahawa :

i) Kenderaan anda mampu untuk mengharungi air banjir

ii) Anda akan sempat melalui jalan tersebut sebelum banjir kerana airnya masih rendah

Nama pun banjir kilat, bermakna air akan naik dengan begitu cepat tanpa diduga. Tanpa disedari, anda mungkin telahpun terperangkap dalam air yang semakin naik. Jangan terlalu berharap dengan kebolehan kenderaan anda untuk mengharungi banjir. Air setinggi 6 inci sahaja sudah mencukupi untuk sampai ke bahagian bawah tempat duduk. Memandu dalam air setinggi ini dengan mudahnya akan menyebabkan anda hilang kawalan. Air setinggi satu kaki pula sudah cukup untuk mengapungkan kebanyakan kenderaan. Apabila mencapai dua kaki ketinggian, ia boleh menghanyutkan hampir semua jenis kenderaan termasuk kenderaan pacuan empat roda.

Oleh itu, ikuti langkah-langkah berikut bagi menyediakan diri anda untuk banjir di ibu kota:

Sebelum banjir

Sentiasa cakna dengan pengumuman trafik dan juga ramalan cuaca. Jika anda maklum tentang penutupan jalan atau banjir di suatu kawasan, elak daripada menggunakan jalan tersebut dan teruskan pemanduan menggunakan jalan lain yang disahkan selamat.

Sediakan kit keselamatan/bajir yang mudah dicapai dalam kenderaan anda. Pastikan bekalannya cukup untuk bertahan selama beberapa jam atau hari. Antara perkara yang boleh disediakan adalah kit
first aid
, baju hujan/baju kering, snek dan minuman, dan juga bateri simpanan.

Elakkan daripada memarkir kenderaan anda berdekatan kawasan pembinaan. Kawasan pembinaan cukup terkenal sebagai kawasan yang berisiko tinggi untuk berlakunya banjir. Air boleh naik dengan cepat di sekitar kawasan ini ketika hujan lebat.

Semasa banjir

Jika anda sudah terperangkap dalam kesesakan jalan raya dan air sudah mula naik, pastikan anda meninggalkan kenderaan tersebut dan bergerak ke kawasan tinggi.

Jika sudah terlalu lambat untuk membuka pintu, turunkan tingkap dan naik ke atas bumbung. Peluang anda untuk terselamat lebih tinggi jika anda berada di atas kenderaan berbanding di dalam kenderaan ketika banjir.

Jika anda berjaya untuk berpaut dan duduk pada apa-apa struktur tinggi seperti pokok atau tiang lampu, terus kekal pada struktur tersebut dan jangan masuk semula ke dalam air banjir.

Tuntasnya, perkara terbaik untuk dilakukan berkaitan dengan banjir kilat adalah untuk menjauhkan diri anda daripadanya sedaya mungkin. Ini kerana selain faktor lemas,
penyakit bawaan banjir
 dan pergerakan air yang laju, terdapat juga pelbagai objek di dalam air banjir yang mampu menjadi ancaman kepada anda.

Air sentiasa nampak sama di bahagian permukaan namun tiada siapa yang dapat menjangka apa yang berada di bawahnya. Selain itu, ia juga mungkin telah dicas oleh kabel elektrik yang terputus. Oleh itu, apabila lapisan air sudah mula memenuhi permukaan jalan, bersedialah untuk bertindak. Kalau air tenang pun disuruh berhati-hati, apatah lagi air yang deras.

Hello Health Group
 tidak menyediakan nasihat perubatan, diagnosis, atau rawatan.


Opss... Angin Keluar Dari Vagina, Ini Punca Wanita Alami Kentut Faraj!

Wanita kalau alami kentut faraj, bermaksud faraj sudah longgar, betul ke? Alamak, risaunya. Dah tak
umph-
lah bersama cik abang.
Chill,
 jom ketahui lebih lanjut mengenai apa itu kentut faraj.

Maksud kentut faraj

Vaginal flatulence, queefing
adalah antara nama lain bagi kentut vagina ini. Jadi, apa itu kentut faraj? Ia adalah satu keadaan apabila terdapat udara yang terperangkap di dalam vagina.

Bunyi yang terhasil adalah hampir sama seperti bunyi angin yang keluar melalui dubur.

Walau bagaimanapun,
queefing
 tidak mempunyai sebarang bau. Namun, perlu diakui ia adalah satu situasi yang memalukan walaupun keadaan ini dianggap normal dan tidak melibatkan sebarang risiko berkaitan kesihatan.

Bagaimana munculnya angin di faraj?

Ya, bunyi memang saling tak tumpah seperti kentut, tetapi hakikatnya kentut vagina dan kentut dubur berbeza sama sekali. Kentut yang keluar dari dubur dan ada kalanya berbau adalah disebabkan oleh bakteria.

Bau itu muncul apabila bakteria memecah dan melepaskan gas ketika proses pencernaan dan disingkirkan daripada badan melalui angin yang berbunyi proott..proott.

Queefing
tidak wujud disebabkan proses pencernaan, tetapi ia wujud dari udara yang menyelinap masuk ke dalam faraj dalam satu pergerakan yang pantas.

Menurut Naib Presiden Bahagian Perubatan Luar di Planned Parenthood, Dr. Vanessa Cullins, “Kentut vagina berlaku apabila udara memasuki
saluran faraj
 dan cuba melepaskan diri.

Oleh sebab itu terhasil bunyi saat angin cuba melepasi bukaan lubang faraj.
 Ia tidak berbau kerana ia cuma angin kosong.”

Bila angin kentut faraj akan keluar?

Sebenarnya, tiada masa tertentu untuk mengetahui bila anda akan
queefing
. Tetapi kebiasaannya terjadi pada masa situasi yang senyap dan mungkin akan menyebabkan anda berasa malu. Contohnya seperti saat melakukan senaman yoga atau sewaktu
foreplay
 bersama pasangan.

Dalam erti kata mudah, ia sangat
random.
 Mungkin sewaktu melangkah, anda mungkin akan mengalami pelepasan angin daripada vagina. Tiba-tiba bunyi kentut…arghhh…segannya! Itulah hakikatnya, kentut ini agak sukar untuk dikawal.

Ia tidak boleh dikawal tetapi berita baiknya, kentut vagina yang lebih kerap berlaku kepada wanita yang pernah hamil dan melahirkan anak ini tidak mendatangkan sebarang mudarat kepada kesihatan.

Fistula faraj

Walaupun begitu, kentut
vagina
 yang melibatkan masalah fistula faraj, perlu diberikan perhatian.

Fistula antara faraj dan organ
abdominopelvic
 lain adalah keadaan yang berkaitan dengan kentut vagina yang memerlukan perhatian perubatan.

Seseorang individu wanita itu perlu untuk berbincang dan mendapatkan pemeriksaan doktor sekiranya kentut vagina yang berlaku selepas atau diikuti beberapa perkara seperti berikut:

Kelahiran
 bayi, terutama untuk proses
kelahiran
 yang baru berlaku dan berdepan kesukaran

Terapi radiasi yang melibatkan pelvis

Pembedahan ginekologi
, pelvis atau bahagian abdomen

Mengalami kesakitan atau ketidakselesaan

Kebocoran
 air kencing
atau peningkatan pelepasan faraj atau
keputihan

Keluar najis atau sisa lain

Mengeluarkan bau busuk yang tidak menyenangkan

Darah

Kerengsaan atau pembengkakan pada tisu faraj

Jika anda mengalami keadaan seperti yang dinyatakan di atas secara berterusan dan tidak dapat dikenal pasti puncanya, anda dinasihatkan untuk berjumpa dan berbincang dengan doktor.

Akhir kata

Jadi sekiranya anda mengalami kentut vagina ini, bertenang, ia adalah normal untuk berlaku dan tidak mempunyai kaitan dengan faraj longgar.

Jika keadaan ini menyebabkan anda malu untuk melakukan hubungan seks bersama pasangan, cara terbaik adalah untuk berterus-terang mengenai masalah
queefing
 yang anda hadapi.

Ia adalah perkara di luar kawalan, dan pastinya pasangan anda boleh memahami keadaan ini.


7 Cara Mencegah Batu Karang Yang Berkesan, Anda Wajib Tahu

Jika seseorang individu itu pernah mengalami penyakit
batu karang,
 kebarangkalian
untuk
penyakit tersebut menyerang semula adalah besar.

Sebagai pesakit, pasti masih segar lagi dalam ingatan mengenai kesakitan yang pernah dialami dahulu.

Malah, ramai yang mengakui
sakit perut yang disebabkan batu karang bukan biasa-biasa.
 Ada yang kata sakitnya mungkin lebih teruk daripada melahirkan anak.

Oleh sebab itu, pesakit perlulah mengamalkan beberapa langkah pencegahan
untuk
menurunkan risiko penyakit ini pada masa hadapan.

Sudah pasti langkah pertama yang pesakit perlu lakukan ialah minum air dengan secukupnya.  Namun, ada banyak lagi cara lain yang boleh diamalkan untuk mencegah batu karang seperti mengurangkan garam dalam makanan, elakkan tahan kencing dan mengambil ubat-ubatan mengikut jadual.

Untuk mendapatkan lebih banyak info tentang Batu Karang, sila dapatkannya
di sini.

7 Cara mencegah batu karang

Antara langkah yang terbaik yang anda boleh lakukan untuk mencegah batu karang ialah:

1. Minum air dengan mencukupi

Kebanyakan pesakit yang pernah ada batu karang berisiko untuk mengalaminya semula pada masa hadapan. Cara mencegah batu karang yang terbaik untuk elakkan penyakit ini berulang ialah dengan minum air sekurang-kurangnya 3 liter sehari.

Selain itu, perhatikan juga cuaca dan kadar aktiviti yang dilakukan setiap hari. Jika cuaca panas di kala sedang kerap bersenam, anda mungkin perlu minum lebih banyak air untuk menggantikan peluh yang keluar daripada badan.

Air kencing pekat mempunyai lebih banyak kalsium, oksalat dan fosfat yang boleh
menyebabkan individu jatuh sakit akibat
pembentukan batu karang di dalam saluran urinari.

Oleh sebab itu, dengan minum lebih banyak air, konsentrasi air kencing dapat dikurangkan dan batu karang sukar untuk bergabung serta membentuk kristal.

2.
 Cara mencegah batu karang: k
urangkan makanan bergaram

Garam merupakan salah satu punca utama pembentukan batu karang
. Malah ia terkandung dalam banyak makanan. Contohnya, makanan segera dan makanan bergoreng. Sebab itulah, rakyat Malaysia mengambil jumlah garam yang banyak setiap hari.

Orang dewasa perlu makan kurang daripada 2300 mg garam setiap hari. Sebagai perbandingan, satu sudu teh garam mempunyai 2325 mg garam.

Pesakit yang mempunyai batu karang daripada jenis oksalat atau kalsium fosfat perlu mengurangkan pengambilan garam walaupun anda mengambil ubat untuk merawat penyakit yang dialami.

3.  Kurangkan makan daging

Protein daripada haiwan boleh meningkatkan
risiko pembentukan batu karang.
 Oleh sebab itu, doktor mungkin akan mencadangkan agar anda mengurangkan pengambilan daging sebagai cara mencegah batu karang seperti:

Daging lembu, ayam dan organ.

Telur.

Ikan dan kerang.

Susu, keju dan produk berasaskan susu yang lain.

Namun, jika anda mengurangkan pengambilan protein daripada haiwan, anda mungkin perlu menambah makanan seperti kekacang ke dalam diet setiap hari.

Selain itu, pesakit yang mempunyai batu karang jenis asid urik mungkin perlu menurunkan berat badan sekiranya ingin mengurangkan
risiko
 batu karang.

4. Cara hilangkan batu karang dengan mengehadkan pengambilan oksalat

Pesakit yang mempunyai batu karang jenis oksalat mungkin perlu
mengurangkan pengambilan makanan yang tinggi
oksalat. Dengan cara ini,
risiko penyakit batu karang dapat dikurangkan.

Mungkin ramai yang tidak tahu atau tidak pernah dengar langsung mengenai oksalat. Oksalat ialah bahan semula jadi yang terkandung di dalam pelbagai makanan seperti:

Kekacang

Rhubarb

Miso

Susu soya

Bijan

Ubi bit

Bayam

Walau bagaimanapun, ini bukanlah bermaksud pesakit perlu elakkan makan sebarang makanan yang mengandungi oksalat ataupun kalsium. Untuk pengetahuan anda, makanan yang tinggi oksalat juga mempunyai kadar serat, magnesium, dan potasium yang tinggi.

Tidak sihat jika anda terus berhenti mengambil makanan yang mempunyai oksalat. Malah, mengurangkannya juga mungkin akan menyebabkan pesakit alami kondisi lain seperti sembelit.

5. Cara mencegah batu karang: minum jus kranberi

Ramai orang yang percaya akan
khasiat jus kranberi sebagai
cara mencegah batu karang.
Walau bagaimanapun, masih belum ada sebarang bukti saintifik yang dapat menyokong kenyataan ini.

Selain batu karang, jus kranberi juga dikatakan boleh
mengelakkan sakit seperti jangkitan saluran kencing (UTI).
 Malah, minum jus kranberi juga mungkin tidak akan membawa sebarang mudarat kepada kesihatan.

Selamat mencuba!


Apa Kata Tukar Selera Makan Beras Perang? Ada 8 Khasiat Yang Ramai Tak Tahu

Ruji di Malaysia adalah beras putih biasa. Tetapi hakikatnya kebaikan beras perang menawarkan pelbagai faedah kesihatan yang baik untuk badan. Jom ketahui lebih lanjut tentangnya.

Untuk mendapatkan lebih banyak info tentang Pemakanan Sihat, sila dapatkannya
di sini.

Kebaikan beras perang vs beras putih

Beras perang adalah bijirin penuh, yang bermaksud ia mengandungi tiga bahagian kernel bijirin:

 lapisan luar dipenuhi serat dipanggil bran

bahagian tengah kaya dengan nutrien dipanggil sebagai germ

lapisan tengah berkanji  dipanggil endosperm.

Beras putih adalah bijirin halus, yang bermaksud bahagian bran dan germ telah dikeluarkan, meninggalkan hanya endospora.
Proses ini telah menghilangkan banyak serat dan nutrien.

Sesetengah nutrien ini termasuklah vitamin B dan zat besi – ditambah kembali untuk “memperkayakan” nasi putih, tetapi serat tidak ditambah kembali, menurut
American Heart Association (AHA)
.

Kebaikan beras perang

Manfaat kesihatan beras perang sebahagian besarnya disebabkan ianya bijirin penuh.

Serat beras perang membantu merendahkan paras kolesterol, menggerakkan sisa melalui saluran penghadaman, menggalakkan kekenyangan dan boleh membantu mencegah pembentukan gumpalan darah.

Kebaikan beras perang adalah ia dianggap sebagai makanan rendah “indeks glisemik”.
Indeks glisemik (GI)
 merujuk kepada seberapa cepat dan seberapa banyak makanan menaikkan gula darah seseorang selepas makan.

Penyelidikan sebelum ini menunjukkan terdapatnya hubungan antara diet GI yang tinggi dan
diabetes jenis 2
.
Beberapa fitokimia dan mineral yang terdapat di dalam bijirin penuh mungkin dikaitkan dengan risiko kanser tertentu yang lebih rendah.

Menurut AHA, sebagai sebahagian daripada diet sihat secara keseluruhan, bijirin penuh boleh membantu memperbaiki tahap kolesterol, dan mengurangkan risiko penyakit jantung, strok dan diabetes jenis 2.

Baca juga:

Nutrien berikut didapati dalam bijirin penuh:

Vitamin B
, terlibat dalam banyak fungsi biologi;

Folat (asid folat), vitamin B membantu badan membentuk sel-sel baharu dan boleh mencegah kecacatan kelahiran tertentu;

Zat besi, mineral digunakan oleh badan untuk membawa oksigen dalam darah;

Magnesium, mineral terlibat dalam lebih daripada 300 fungsi biologi;

Selenium, mineral melibatkan sistem imun dan mengawal kelenjar tiroid.

Beras perang bantu turunkan berat badan

Menggantikan bijirin yang lebih halus dengan beras ini boleh membantu anda
menurunkan berat badan
.

Bijirin halus seperti nasi putih, pasta putih dan
roti putih
 kekurangan serat dan nutrien yang dimiliki oleh bijirin penuh seperti beras jenis ini.

Serat membantu anda berasa kenyang dalam tempoh yang lebih lama, oleh itu dengan memilih makanan yang kaya serat boleh membantu anda mengambil kalori yang lebih sedikit secara keseluruhan.

Malah, kajian menunjukkan bahawa individu yang makan lebih banyak bijirin penuh seperti beras perang mempunyai kurang
berat badan
berbanding daripada mereka yang makan bijirin penuh dengan kuantiti yang sedikit.

Faedah kesihatan umum

Berikut manfaat lain yang boleh anda perolehi dengan pengambilan beras bijirin penuh ini:

Mengawal diabetes

Bermanfaat untuk pesakit kencing manis dan individu hiperglisemik.

Kebaikan beras perang untuk kencing manis
 adalah ia mempunyai indeks glisemik rendah yang membantu dalam mengurangkan luka insulin dan membantu dalam penstabilan paras gula dalam badan.

 Persatuan Diabetes Amerika juga mengesyorkan memilih beras perang bagi
pesakit kencing manis
 untuk memenuhi keperluan vitamin, serat dan mineral penting dalam diet mereka.

Aktiviti antioksidan

Beras ini kaya dengan antioksidan kuat melindungi daripada kerosakan disebabkan oleh radikal bebas oksigen.

 Ia mengandungi enzim antioksidan penting disebut superoxide dismutase yang melindungi sel-sel daripada kerosakan oksidasi semasa pengeluaran tenaga.

Kebaikan beras perang – Mencegah obesiti

Berperanan penting dalam mengawal berat badan bagi individu memerangi obesiti. Ia mengandungi mangan membantu mensintesis lemak badan.

Ia juga meningkatkan aktiviti glutathione peroksidase, enzim antioksidan, membantu meningkatkan
paras kolesterol
 HDL pada
individu yang obesiti
.

Kebaikan beras perang – Mengelakkan Alzheimer

Beras ini membantu dalam pencegahan komplikasi neurodegenerative seperti
penyakit Alzheimer
 yang menyumbang kepada banyaknya asid gama-aminobutyric.

Ia mengandungi komponen membantu dalam perencatan enzim berbahaya yang dipanggil prolapi endopeptidase, dikaitkan dengan penyakit Alzheimer. Ia juga bermanfaat untuk gangguan otak lain seperti
demensia
 dan amnesia.

Meningkatkan kesihatan jantung

Beras ini kaya dengan selenium bermanfaat untuk jantung sihat.

Penggunaan bijirin penuh membantu mengurangkan penyumbatan arteri akibat pembentukan plak.
Tindakan perlindungan ini mengurangkan risiko gangguan jantung seperti
hipertensi tinggi
dan penyakit vaskular.

Kebaikan beras perang: Bebas gluten

Gluten adalah protein yang terdapat dalam bijirin seperti gandum, barli dan rai
(rye)
.

Kini, ramai individu mengikuti diet bebas gluten untuk pelbagai sebab. Sesetengah individu alergi atau tidak toleran terhadap gluten dan mengalami tindak balas ringan dan teruk seperti sakit perut,
cirit-birit
, kembung dan muntah.

Beras pilihan terbaik

Selain daripada faedah kesihatan, perkara terbaik beras ini adalah ianya makanan versatil. Anda boleh memakannya pada bila-bila masa dan memasukkannya ke dalam pelbagai resipi.

Bijirin penuh kaya dengan khasiat ini bersesuaian dengan banyak ramuan dan boleh dinikmati
semasa sarapan,
 makan tengah hari atau makan malam. Pilihlah alternatif beras jenis ini untuk pilihan sumber karbohidrat lebih baik dan lebih sihat.


Makanan Terbaik Selepas Bersenam

Apa yang anda makan dan minum selepas senaman memainkan peranan penting, tetapi ramai yang tidak memberi perhatian yang cukup terhadapnya. Berikut adalah sembilan makanan yang paling disyorkan selepas senaman yang akan membantu anda menurunkan berat badan dan membina otot dengan cepat.

Ubi bit merah (beetroot)

Ubi bit merah adalah sejenis makana yang manis dan kaya dengan nutrisi. Pertamanya, ia sarat dengan sebatian unik yang dipanggil nitrat dan betalains, yang boleh membantu badan kita memindahkan oksigen kepada otot dengan lebih efisyen, membantu pengecutan otot, menurunkan tekanan darah dan bertindak sebagai antioksida yang kuat. Kajian menunjukkan bahawa, di samping itu, sebatian ubi bit merah juga boleh meningkatkan prestasi otot, tarikan yang bermanfaat bukan sahaja untuk atlet tetapi juga untuk mengekalkan fungsi otot anda apabil semakin berumur. Kajian menunjukkan bahawa jus ubi bit merah dan yang dimasak boleh meningkatkan prestasi apabila dimakan sebelum senaman, tetapi ia juga mempunyai manfaat selepas senaman.

Telur

Telur adalah salah satu makanan paling lengkap dan serba guna yang boleh didapati. Ia mempunyai peranan penting dalam menyediakan diet yang sihat untuk semua orang terutamanya ahli bina badan. Kita semua tahu betapa pentingnya protein dalam proses pembinaan otot. Tanpa protein, otot anda tidak akan berkembang. Protein dalam telur mempunyai nilai biologi yang paling tinggi dan sebagai kayu ukur bagi mengukur mana-mana protein lain. Telur juga mengandungi kesemua lapan asid amino penting yang diperlukan untuk pemulihan otot yang optimum dan untuk menghasilkan mineral. Mengambil makanan bersama telur selepas senaman boleh membantu memperbaiki tisu badan dan membina kekuatan otot. Malah, kajian menunjukkan bahawa protein di dalam telur menggalakkan peningkatan yang ketara dalam kekuatan otot rintangan di kalangan atlet. Telur juga merupakan sumber yang kaya dengan vitamin, termasuk A, E dan K dan pelbagai vitamin B seperti B12 (tenaga), briboflavin dan asid folik.

Yogurt Greek

Yogurt rendah lemak Greek adalah salah satu makanan yang terbaik selepas senaman untuk ditambah ke dalam diet anda. Berbeza dengan kebanyakan yogurt biasa, yogurt Greek mengandungi hampir dua kali ganda kandungan protein biasa bergantung kepada jenamanya. Ia juga mempunyai tekstur yang tebal dan padat untuk membantu anda kenyang. Dengan kandungan 14 gram protein dan hanya 100 kalori dalam setiap enam auns hidangan, yogurt Greek kosong mengandungi nisbah protein:kalori yang ideal, menjadikan ia satu hidangan baik selepas bersenam. Yogurt Greek adalah snek yang ringkas dan mudah alih yang boleh dinikmati selepas bekerja di luar ataudi gunakan sebagai minuman untuk mengembalikan tenaga. Pastikan anda berjaga-jaga dengan jenis yang mengandungi buah-buahan di dalamnya, kerana ia sarat dengan gula yang ditapis dan kalori yang tidak diperlukan.

Tembikai

Tidak menghairankan bahawa sepotong tembikai disediakan di akhir kebanyakan acara sukan. Buah manis ini adalah 92 peratus air, menjadikannya pilihan yang sempurna untuk membantu rehidrasi. Dua cawan tembikai mengandungi hanya 80 kalori dan merupakan sumber yang baik bagi vitamin C, lycopene, kalium dan vitamin A. Tambahan lagi, asid amino di dalam tembikai, iaitu L-citrulline, telah terbukti membantu mengekalkan saluran darah yang sihat, meningkatkan nitrik oksida dan meningkatkan aliran darah. Dalam satu kajian kecil, atlet yang mengamalkan jus tembikai mengalami sehingga 40 peratus kurang kesakitan otot 24 jam selepas senaman berbanding atlet yang tidak mengambil jus tembikai. Bagaimana ingin mengambilnya: Makan buahnya secara langsung atau dicampur ke dalam smoothie. Hanya campurkan dua cawan ketulan tembikai, satu sudu besar madu, satu sudu besar daun pudina, enam auns yogurt Greek tanpa lemak dan sedikit kayu manis. Smoothie ini mengandungi kira-kira 28 gram karbohidrat, 20 gram protein, sifar gram lemak dan 190 kalori.

Salmon

Salmon terkenal sebagai sumber terbaik asid lemak omega-3 untuk jantung yang sihat. Selain itu, omega-3 telah terbukti membantu meningkatkan toleransi glukosa dan menggalakkan jisim badan tanpa lemak. Walaupun lemak sering dicela, lemak yang baik, seperti yang terdapat di dalam salmon, memainkan peranan penting dalam pengeluaran hormon (testosteron dan hormon pertumbuhan) dan dengan itu boleh membantu dalam pertumbuhan otot dan pembinaan kekuatan. Selanjutnya, lemak “baik” yang terdapat di dalam protein boleh meningkatkan kadar metabolisme anda, yang membantu anda untuk mengurangkan lemak tambahan dan membina jisim otot tanpa lemak. Kandungan proteinnya yang tinggi – sekitar 17 gram setiap tiga auns hidangan – membekalkan asid amino penting untuk membantu membina semula tisu otot. Bagaimana ia diambil: Salmon adalah sangat sedap jika dipanggang dan dihidangkan di atas salad berwarna-warni atau dipanggang di dalam ketuhar dengan lemon dan thyme.

Beri

Beri kaya dengan antioksida yang merangsang sistem imun dan melawan penyakit. Ia boleh membantu melawan tekanan oksidatif selepas senaman berat. Antioksida di dalam buah beri membantu mengurangkan tahap stres oksidatif yang tinggi (yang membawa kepada kerosakan otot tisu selanjutnya) disebabkan dengan latihan yang memenatkan. Mujurlah, dengan meningkatkan pengambilan makanan yang kaya dengan antioksidan seperti beri, kerosakan otot yang disebabkan oleh radikal bebas dapat dikurangkan. Selain kaya dengan antioksida, beri menyediakan sejumlah besar karbohidrat, yang membantu menambah simpanan glikogen di dalam otot. Satu cawan beri segar mengandungi sekitar 20 gram karbohidrat, menjadikannya makanan yang baik untuk dimulakan apabila anda perlu menambah jumlah karbohidrat dalam diet anda. Bagaimana ia diambil: Beri sangat lazat apabila dimakan dengan snek yang kaya dengan protein seperti yogurt Greek, keju lembut, string cheese atau segenggam kacang. Anda juga boleh campurkannya di dalam smoothie dengan serbuk protein pilihan anda.

Quinoa

Bijirin purba yang lazat ini mengandungi lebih banyak protein daripada kebanyakan bijirin lain (empat gram setiap setengah cawan hidangan) dan kaya dengan zat besi serta serat. Ia dianggap sebagai protein lengkap, bermakna ia menyediakan semua sembilan asid amino penting yang diperlukan oleh badan untuk berfungsi dengan baik. Manfaat memakan protein lengkap selepas senaman telah didokumenkan dan kajian menunjukkan kaitan antara makanan kaya dengan protein dan kenaikan prestasi fizikal, pemulihan sesi latihan, jisim badan tanpa lemak, hipertropi dan kekuatan otot. Apa lagi? Ia juga bebas gluten. Bagaimana ia diambil: Quinoa adalah sarapan pagi bijirin panas yang baik dan sangat sedap apabila ditambah dengan buah pala atau kayu manis sambil dihiasi buah-buahan segar. Ia juga enak diambil bersama salad atau kranberi kering dan badam.

Ayam Belanda

Makanan ini sering diabaikan, tetapi ia tidak seharusnya berlaku jika anda seorang atlet. Ayam Belanda adalah sumber yang baik untuk protein berkualiti tinggi bagi menyediakan asid amino yang tubuh anda perlukan untuk pemulihan selepas senaman. Keperluan protein berbeza mengikut sukan dan berapa lama anda telah menjalani latihan. Tetapi sebagai peraturan umum, atlet sukan lasak memerlukan kira-kira 1.2-1.4 gram setiap kilogram berat badan dan atlet sukan yang lebih berat memerlukan 1.6-1.7 gram protein setiap kilogram berat badan. Lebih-lebih lagi bagi atlet yang cuba untuk mengekalkan berat badan lebih rendah, diet tinggi protein boleh membantu mengekalkan jisim otot sambil mengekalkan tahap lemak badan yang rendah. Bagaimana ia diambil: Gulung potongan ayam Belanda di dalam salad dan makan dengan mustard pedas, atau letakkan ayam belanda di dalam roti pita dan hiaskan dengan alpukat dan tomato salsa.

Mentega kacang tanah (peanut butter)

Mentega kacang tanah adalah makanan kegemaran dalam kalangan ramai atlet. Ia adalah sumber protein berasaskan tumbuhan lemak yang baik untuk anda. Tambahan pula, ia lebih murah daripada mentega kacang lain. Satu sudu besar paket mentega kacang mengandungi sekitar 95 kalori, empat gram lemak mono tepu yang sihat untuk jantung dan 3.5 gram protein yang menghilangkan rasa lapar. Mentega kacang kaya dengan vitamin E, magnesium dan vitamin B yang diperlukan untuk menukar makanan kepada tenaga. Malah, vitamin E memainkan peranan yang penting dalam membantu mencegah kerosakan radikal bebas selepas latihan berat supaya anda boleh pulih dengan lebih cepat. Jika boleh, pilih jenama semula jadi tanpa gula tambahan atau minyak. Bagaimana ia diambil: Cuba ambil bersama roti bijiran penuh atau di atas wafel atau lempeng. Ia juga boleh diambil bersama buah-buahan seperti pisang, epal atau pir, atau ditambah ke dalam smoothie.

Hidangan dan snek yang sihat selepas senaman harus menjadi sebahagian daripada diet yang seimbang untuk memastikan anda memenuhi keperluan pemakanan harian anda. Diet yang sihat dan rehat serta pemulihan yang mencukupi memberikan kekuatan, daya tahan dan kecergasan fizikal yang maksimum. Anda haruslah berjumpa doktor anda sebelum memulakan program senaman atau diet yang baru.


Tiub Falopio Tersumbat? Usah Risau, Ini Cara Semula Jadi Yang Boleh Dilakukan!

Dalam sistem pembiakan seseorang wanita
, tiub falopio atau falopio adalah tempat berlakunya persenyawaan di mana sperma akan cuba memasuki sel telur.

Dari sini, zigot yang disenyawakan bakal bergerak ke rahim, di mana ia menempel dan membentuk menjadi janin.

Sekiranya satu tiub falopio tersumbat, kemungkinan untuk hamil masih wujud kerana telur boleh melalui bahagian badan lain kerana terdapat 2 ovari.

Walau bagaimanapun, jika kedua-dua tiub fallopio tersumbat sepenuhnya, usaha untuk hamil secara semula jadi adalah mustahil sehingga sekurang-kurangnya satu atau kedua-dua belah tiub pulih.

Tiub fallopio yang tersumbat boleh disebabkan oleh perkara-perkara berikut:

Endometriosis, yang boleh menyebabkan pengumpulan tisu di dalam saluran tiub fallopio

Penyakit radang pelvis, penyakit yang boleh menyebabkan parut

Fibroid, iaitu pertumbuhan yang mampu menyekat tiub fallopio

Parut, yang boleh disebabkan oleh kehamilan ektopik atau pembedahan perut

Beberapa
jangkitan kelamin
, seperti klamidia dan gonorea

Sekiranya anda ingin hamil dan mempunyai saluran tiub falopio tersumbat, rawatan semula jadi untuk menyingkirkan penyumbatan boleh dilakukan.

Selain itu, banyak rawatan semula jadi yang digunakan bertujuan untuk mengurangkan isu keradangan pada saluran tiub tersebut.

Walaupun rawatan ini popular, dan ada yang menunjukan kejayaan, namun ia masih belum terbukti secara saintifik.

Rawatan semula jadi tiub falopio tersumbat

1. Berhenti merokok dan minum alkohol

Apabila anda ingin mencuba rawatan semula jadi untuk menyingkirkan penyumbatan saluran tiub falopio, anda harus memulakan dengan menghilangkan pemboleh ubah yang diketahui mampu menyebabkan masalah kesihatan.

Tabiat merokok dan meminum alkohol telah terbukti menjadi penyebab pelbagai penyakit dan menyekat daripada meningkatkan kualiti hidup anda secara keseluruhan.

Selain itu, alkohol dan
tembakau telah terbukti merosakkan kesuburan
 seseorang wanita, kegagalan mengandung akibat tiub fallopio menjadi salah satu kesannya.

Sekiranya anda seorang perokok atau sering minum alkohol, lebih baik berhenti sebelum melakukan sebarang percubaan untuk hamil.

2. Vitamin C

Vitamin C adalah antioksidan yang dapat mengurangkan masalah keradangan
 dengan membantu sistem kekebalan tubuh anda berfungsi lebih baik.

Atas sebab ini, ia mampu menyembuhkan parut dan boleh memberikan kesan positif pada tiub falopio.

Selain itu, ia juga boleh diambil sebagai makanan tambahan. Ini kerana, vitamin C tidak disimpan di dalam badan jadi ia mesti diambil setiap hari.

Namun, jika diambil dalam jumlah yang tinggi, vitamin C boleh menyebabkan cirit-birit dan sakit perut.

3. Tingkatkan pegambilan bawang putih

Herba dan rempah dikategorikan berdasarkan kemampuan mereka untuk melakukan fungsi-fungsi tertentu, seperti hormon penyeimbangan, bersifat antibiotik dan juga antiradang.

Bawang putih adalah
agen antibakteria semula jadi
 dan mampu melawan mikrob untuk meningkatkan sistem imun.

Ia juga berperanan mencegah daripada berlakunya pembekuan darah dan pengumpulan platelet, yang membantu dalam meningkatkan peredaran darah.

4. Pengewapan faraj

Rawatan alternatif yang popular baru-baru ini, pengewapan faraj semestinya mampu merawat pelbagai jenis kondisi kesihatan, daripada masalah kekejangan haid sehingga kemandulan.

Ia juga disyorkan oleh beberapa individu bagi merawat masalah penyumbatan tiub fallopio. Malangnya, tidak ada bukti di sebalik tuntutan ini.

Selain itu, pengewapan faraj boleh menyebabkan kesan seakan terbakar atau jangkitan dan ini sebenarnya boleh membahayakan kesuburan anda.

5. Yoga

Sebilangan pakar mengesyorkan senaman yoga untuk merawat masalah tiub fallopio yang tersumbat.

Menurut
National Center for Complementary and Integrative

Health
 Amerika Syarikat, yoga boleh menjadi salah satu kaedah yang berkesan untuk mengurangkan tekanan.

Ini kerana tekanan mampu mengurangkan kesuburan seseorang, jadi ada baiknya anda mencuba
teknik mengurangkan tekanan
 seperti yoga jika ingin hamil.

Malangnya, tidak ada juga bukti yang dapat menyatakan yoga membantu dalam masalah tiub fallopio tersumbat.

6. Gunakan minyak kastor

Minyak kastor sangat bagus untuk pengurutan dan digunakan dalam rawatan bagi banyak penyakit. Ini kerana ia mempunyai beberapa khasiat perubatan yang mempengaruhi sistem peredaran darah dan limfa.

Mengurut menggunakan minyak kastor pada perut bawah boleh menjadi salah satu cara untuk merangsang sistem limfa di sekitar rahim anda.

Namun, termasuk urutan kesuburan ini, masih tidak ada sokongan perubatan bahawa kaedah sebegini dapat memperbaiki masalah tiub wanita.

7. Memperbaiki diet

Walaupun
diet penting untuk kesuburan
, namun tiada bukti yang mengaitkan diet dengan saluran tiub fallopio yang tersumbat.

Walau bagaimanapun, ini adalah idea yang baik untuk makan makanan secara bervariasi dan kekal hidrat sehingga badan anda mempunyai nutrien yang mencukupi ketika percubaan anda untuk hamil.

Sekiranya anda sedang merancang untuk hamil, disarankan untuk mengambil asid folik 3 bulan sebelumnya. Nutrien yang terdapat dalam sayur-sayuran berdaun hijau juga dapat memberikan nutrisi yang sama.

Bagaimanakah mahu mengetahui sama ada tiub falopio tersumbat?

Doktor anda mungkin menggunakan
hysterosalpingography
 (HSG), merupakan jenis sinar-X yang digunakan untuk mendiagnosis saluran tiub yang tersumbat.

Tambahan itu, doktor akan menambahkan ‘pewarna’ pada rahim dan tiub fallopio anda kerana ia membantu isu penyumbatan muncul pada sinar-X.

Sebagai alternatif, doktor anda mungkin menggunakan laparoskopi untuk mendiagnosis saluran tiub yang tersumbat, tetapi kemungkinan besar ialah mereka akan menggunakan HSG terlebih dahulu.


Lalat, Lipas, Semut Selalu Masuk Rumah? Cuba Petua Ini Halau Serangga Perosak!

Di mana-mana rumah pun, pasti ada sekurang-kurangnya satu atau dua jenis serangga perosak yang sering buat kacau. Jika tidak dibanteras dan hanya dibiarkan sahaja, serangga perosak dalam rumah pasti akan bermaharajalela dengan lebih dahsyat.

Ini kami kongsikan petua halau haiwan perosak dalam rumah mengikut jenis haiwan.

Untuk mendapatkan lebih banyak info berkenaan Habit Sihat, anda boleh klik
di sini
.

Cara-cara halau haiwan perosak dalam rumah

Terdapat pelbagai jenis haiwan perosak yang hadir dalam rumah kita.
Antara contoh haiwan perosak ialah seperti
tikus
, lipas dan juga lalat.

Ada kediaman yang sering
dikerumuni semut
, dan ada juga yang kerap diserang oleh tikus.

Mungkin ada beberapa petua halau serangga perosak dalam rumah yang anda boleh cuba di bawah ini.

Cara halau haiwan perosak 1: Lalat

Apabila anda menyiang ikan, ayam atau mana-mana jenis makanan yang berbau kuat, lalat pasti akan mudah mengerumuninya.

Deria bau lalat amat kuat dan serangga ini boleh datang secara berkumpulan ke dalam rumah.

 Jika
lalat semakin banyak
, dikhuatiri ia akan hinggap pada masakan anda dan bertelur di dalamnya.

Lebih teruk lagi, jika lalat tersebut membawa bersama penyakit atau bakteria berbahaya.

Jadi apa yang boleh anda lakukan? Guna serai wangi sahaja. Lalat atau nyamuk amat benci kepada bau serai wangi.

Oleh sebab itu, ada petua yang menyarankan untuk menanam serai wangi di sekeliling rumah bagi
menghalau lalat
. Anda juga boleh membuat semburan serai wangi anda sendiri.

Caranya ialah:

Ambil beberapa batang serai wangi.

Kisar bersama air dan perap air serai selama satu malam.

Kemudian, tapis air serai daripada hampasnya dan masukkan ke dalam botol semburan.

Semburkan pada kawasan yang sering didatangi lalat.

Cara halau serangga perosak 2: Semut

Semut
 yang masuk ke rumah biasanya terdiri daripada tiga jenis.
 Semut hitam, semut merah atau semut gatal, dan semut halus.

Semut hitam dan semut halus kerap memasuki rumah kerana menghurung makanan.

Manakala semut merah atau semut gatal biasanya masuk ke kediaman sewaktu hujan atau jika terdapat bangkai haiwan kecil.

Apa pun
jenis semut
 yang datang, ia boleh dihalau dengan cara di bawah ini:

Buat larutan cuka dengan mencampurkannya ke dalam air.

Masukkan larutan ini ke dalam botol penyembur.

Sembur pada laluan atau lubang semut.

Buat beberapa kali setiap hari.

Cara halau haiwan perosak 3: Lipas

Seberani mana pun anda, jika
lipas mula terbang
, ia pasti menjadi saat yang paling menggerunkan.

Mana tidaknya, dengan baunya yang busuk itu sememangnya amat mengerikan jika ia terbang dan hinggap pada muka.

Lipas bukan sahaja berbau busuk, tetapi ia juga adalah serangga yang boleh membawa penyakit.

Ini kerana lipas biasa membiak dan mencari makanan dalam kawasan yang kotor dan gelap.

 Oleh sebab itu, ia lebih mudah dijumpai dalam parit, tempat-tempat tersorok atau kawasan yang lembap dan kotor.

Apa yang boleh anda buat untuk
halau lipas
 daripada membiak dalam rumah? Ikut cara di bawah ini:

Kisarkan bawang putih dan bawang merah bersama-sama serbuk lada putih atau hitam.

Campurkan dalam 1 liter air dan kacau sehingga sebati.

Semburkan pada kawasan lipas membiak atau laluannya.

Bau bawang dan lada yang kuat boleh membuatkan lipas lari.

Cara halau serangga perosak 4: Anai-anai

Anai-anai boleh dikatakan sebagai serangga yang amat membimbangkan kerana ia boleh merosakkan struktur
kediaman anda
.

 Ini termasuklah mana-mana alatan, ruang atau perabot yang diperbuat
daripada kayu
.

Hal ini kerana anai-anai memakan dan membina sarangnya dalam kayu.

Antara cara menghalau anai-anai yang boleh anda cuba ialah:

Rendamkan tembakau dalam air dan perapkan selama satu malam.

Kemudian, siram kawasan yang diserang anai-anai dengan air tembakau tersebut.

Ia juga boleh disiram terus pada sarang anai-anai.

Buat beberapa kali sehinggalah jumlah anai-anai mula berkurangan.

Cara halau serangga perosak 5: Tikus

Terdapat banyak petua yang boleh anda buat untuk
menghalau tikus
.

Antaranya adalah dengan menggunakan serbuk lada hitam yang ditaburkan pada laluannya.

 Selain itu, anda juga boleh mencuba dengan meletakkan daun pudina atau minyak patinya di kawasan
laluan tikus
 kerana tikus tidak gemarkan bau pudina yang kuat.

Kesimpulan

Terdapat banyak lagi petua yang boleh anda cuba untuk menghalau binatang perosak.

Namun yang kami kongsikan ini adalah antara yang paling berkesan dan berbaloi untuk dicuba.


7 Perkara Lelaki Harus Tahu Mengenai Kesihatan Seksual

Seks adalah pengikat kepada hubungan perkahwinan yang dibina.  Ini 7 perkara berkaitan kesihatan seks lelaki perlu kalian fahami.

Untuk mendapatkan lebih banyak info tentang Kesihatan Seksual, sila dapatkannya
di sini.

7 perkara berkaitan kesihatan seks lelaki

Tahukah anda bahawa melakukan hubungan seksual ketika sudah berusia sebenarnya baik untuk kesihatan? Atau wanita mahukannya sama seperti lelaki?

S
atu-satunya masalah seksual adalah tidak banyak perbincangan mengenainya
.

 Umumnya, ia sering membuatkan seseorang berasa malu, tetapi sudah tiba masanya untuk mengetahui fakta mengejutkan yang akan membuatkan anda seksi.

Jadi, mulakan pendidikan seks dan tonjolkan tujuh perkara utama yang perlu diketahui semua orang mengenai hubungan seksual, mengikut sains.

Dari segi ciri keperibadian yang meningkatkan peluang anda, anda pasti akan mempelajari sesuatu yang baru mengenai hubungan intim.

Wanita juga mahukan seks seperti keinginan seks lelaki

Ia tidak mengejutkan,
kini sains akhirnya menyokong para lelaki bahawa wanita mahu melakukan hubungan seks
.

Malah, dalam perhubungan jangka panjang,
keinginan seksual lelaki
 turut mempengaruhi tahap keinginan seksual pasangan wanita mereka.

Beritahu pasangan anda. Jangan malu tentang keinginan anda dan berasa selesa untuk memulakan seksual.

Pasangan anda lebih baik daripada majalah

Jika anda ingin meningkatkan kehidupan seks dengan pasangan, jangan merujuk kepada tajuk utama seperti
“11 Orgasm Hacks You Need to Try”
 atau
 “11 Things You Need to Do in Bed That He Secretly Loves”
.

Cara untuk mengetahui apa yang pasangan anda mahukan adalah dengan bertanya kepadanya.

Menurut penyelidik seks Nicole Prause, jika benar-benar mahukannya “
blow their mind in bed
,” maka perlu memulakan perbualan yang lebih intim mengenai apa yang anda suka dan tidak suka.

Kesihatan seks lelaki #Mendapatkan hubungan seksual ketika berusia adalah baik

Melakukan hubungan seksual pada usia tua adalah sangat baik untuk kesihatan.

Satu kajian yang diterbitkan dalam The Journal of Health and Social Behaviour mendapati wanita berusia antara 57 dan 85 tahun
yang melakukan hubungan seks sekurang-kurangnya seminggu sekali di peringkat akhir kehidupan mengurangkan risiko tekanan darah tinggi
.

Baca juga:

Kehidupan seks lelaki yang aktif boleh meningkatkan kesihatan mental dan fizikal secara besar-besaran. Jadi, tidak hairanlah orang tua juga
gembira
. Jangan biarkan usia anda menentukan kualiti seks anda.

Masa terbaik bukan pada waktu malam untuk melunaskan keinginan lelaki

Dengan jadual yang sibuk, biasanya satu-satunya masa yang ada adalah pada
waktu malam
 dan
di atas katil
.

Walau bagaimanapun, ini bukanlah formula yang baik untuk kejayaan seks kerana anda biasanya
keletihan
 dan bukan dalam mood yang terbaik.

Ternyata terdapat masa yang terbukti secara saintifik untuk seks yang sangat baik tetapi ia bukan berita baik untuk mereka yang bekerja dalam waktu pejabat.

Satu kajian di
Daily Mail
 mendapati bahawa 3 petang
adalah masa terbaik untuk melakukan hubungan seks
.

Pakar hormon Alisa Vitti berkata bukan sahaja lelaki lebih dalam mood untuk memulakan seks pada masa itu, tetapi mereka juga memberikan sokongan
emosi
 kepada wanita.

Tidak banyak posisi hubungan seksual seperti anda fikirkan

Pernahkah anda mencuba banyak posisi seks tetapi biasanya akan kembali kepada gaya lama yang sama? Nah, anda tidak bersendirian.

Malah, terdapat hanya enam posisi yang digunakan secara umum iaitu missionary, cowgirl, reverse cowgirl, doggy style, spooning, dan standing.

Selebihnya? Tahukah anda bahawa itu hanya variasi daripada enam gaya itu. Jadi jangan malu dengan kedudukan seks kegemaran anda, kerana semua orang juga melakukannya.

Pasangan bahagia melakukannya seminggu sekali

Bertentangan dengan kepercayaan umum, hubungan seks yang lebih tidak bermakna kebahagiaan meningkat.

Malah, kajian baru mendapati bahawa orang yang hanya melakukan seks seminggu sekali lebih bahagia.

Secara purata, seseorang melakukan hubungan seks lebih kerap daripada sekali seminggu tidak berkait dengan kebahagiaan yang lebih besar, tetapi ia juga tidak dikaitkan dengan kebahagiaan yang berkurang.

Ia penting untuk kekal sebagai hubungan seksual dengan pasangan romantis, tetapi juga penting untuk mempunyai harapan yang realistik untuk kehidupan seks seseorang.

Kesihatan seks lelaki: Orang baik melakukan hubungan seksual lebih

Jika anda ingin mendapatkan keintiman yang lebih kerap, sains mengatakan bahawa anda perlu menjadi seseorang yang lebih baik.

Satu kajian baru yang diterbitkan dalam
British Journal of Psychology
 mendapati orang yang mempunyai keperibadian altruistik dan lebih berhati-hati terhadap orang lain mempunyai
hubungan seks
 lebih.

Oleh kerana kajian ini berdasarkan penilaian diri dan pelaporan, terdapat banyak pembolehubah, yang bermaksud ruang untuk kesilapan, tetapi kami yakin anda tidak memerlukan sains untuk membuktikan ini sebagai fakta.


Tip Mengawal Kemarahan

Tidak mampu mengawal kemarahan boleh menyebabkan pelbagai masalah timbul seperti menjejaskan hubungan sosial dengan ahli keluarga, rakan ataupun rakan sekerja, malahan ia turut boleh menjejaskan kesihatan anda. Jadi tip mengawal kemarahan tak?

Tip mengawal kemarahan

Masalah mengawal kemarahan adalah penyakit mental yang tidak boleh diabaikan. Jika selepas ini, anda tidak dapat mengendalikan kemarahan, pertimbangan tip mengawal kemarahan berikut:

Luahkan selepas anda tenang

Fikirkan dan nilai semula isu yang menyebabkan kemarahan anda dengan jelas dan berhati-hati sebelum meluahkannya. Bertenang akan membantu anda meluahkan dengan lebih jelas dan ia dapat mengelakkan anda dari melukakan atau menyakiti sesiapa dengan kemarahan anda.

Fikir sebelum bercakap

Ketika sedang marah, kita cenderung menyatakan sesuatu yang boleh melukakan atau menyakiti hati seseorang dan akhirnya menyebabkan kita berasa menyesal. Sebelum berkata apa-apa, sebaiknya luangkan masa untuk berfikir dan menilai kembali apa yang anda ingin katakan.

Gaya hidup sihat

Bersenam dan melakukan aktiviti fizikal dapat melepaskan tekanan dengan berkesan. Anda boleh memilih untuk bersukan, berjalan, atau berlari. Semakin anda tertekan, semakin mudah untuk anda marah. Luangkan masa setiap hari untuk melakukan aktiviti fizikal.

Kenal pasti punca

Memahami mengapa anda marah dan kenal pasti keadaan yang boleh membantu menghindari situasi yang sama pada masa akan datang. Jika anda kerap marah tanpa punca yang jelas, anda boleh dapatkan nasihat doktor.

Jalan penyelesaian

Daripada menyesali pada yang telah anda lakukan, adalah lebih baik anda mencari jalan penyelesaian. Ingatkan kepada diri anda bahawa kemarahan tidak akan menyelesaikan sebarang masalah tetapi hanya memburukkan keadaan.

Tenangkan diri

Cuba belajar teknik pernafasan mendalam atau membayangkan suasana santai untuk dapat menenangkan diri anda. Sesetengah individu dapat bertenang dengan mendengar muzik, membaca buku, menulis jurnal atau latihan yoga yang dapat menggalakkan ketenangan.

Jangan berdendam

Jangan biarkan perasaan marah dan negatif menutupi rasa positif. Kemaafan adalah kunci penting untuk melepaskan kemarahan dan menghindarkan diri dari tenggelam dalam kebencian.

Humor

Berlawak dan bergurau akan dapat membantu anda menghadapi apa yang membuat anda marah. Setiap ketegangan boleh dilepaskan dan diperbaiki dengan senyuman atau berada dalam keadaan positif.

Hormati individu lain

Elakkan mengkritik atau menyalahkan individu lain yang secara tidak langsung meningkatkan ketegangan dan menunjukkan ketidakpercayaan anda kepada individu di sekeliling anda. Cuba kenal pasti masalah anda sendiri sebelum menilai individu lain. Walaupun anda sedang marah, anda harus tetap menunjukkan rasa hormat dan beradab, agar ia tidak merosakkan hubungan sosial anda.

Bantuan

Belajar mengawal kemarahan adalah satu cabaran kepada setiap individu. Pertimbangkan untuk mendapatkan bantuan demi mengatasi masalah kemarahan anda jika ianya diluar kawalan yang memungkinkan anda melakukan perkara yang mungkin anda membuatkan ada berasa menyesal kemudian hari.

Hello Health Group
 tidak menyediakan nasihat perubatan, diagnosis atau rawatan.


Lepas Kangkung, Kini Kunyit Pula Dikatakan Boleh Ubati Virus Korona, Betul Ke?

Untuk mendapatkan lebih banyak info tentang coronavirus di Malaysia, sila dapatkannya di sini.

Kunyit baik untuk kesihatan, ini memang sudah terbukti oleh kajian saintifik yang dijalankan terhadapnya.

Namun, adakah ia boleh digunakan untuk menghalang kemaraan wabak virus novel korona (COVID-19) yang tidak menunjukkan tanda-tanda ingin berhenti menular?

[covid_19]

Walaupun jumlah mereka yang berjangkit telah melebihi 75,000 individu, namun pihak berkuasa China boleh menarik nafas lega berikutan 23,000 daripada pesakit wabak tersebut telah disahkan sembuh. Walau bagaimanapun ia tidak bermakna langkah pencegahan tidak perlu diambil.

Jika tiada usaha yang diteruskan untuk membendung wabak ini, jumlah mereka yang dijangkiti akan terus meningkat bersama dengan jumlah kematian.

Kunyit telah diuar-uarkan di sebuah pusat pengajian di Indonesia sebagai salah satu herba yang
boleh melawan jangkitan wabak virus novel korona
. Adakah ia benar? Baca artikel ini untuk penjelasan selanjutnya.

Betul ke kunyit boleh cegah virus novel korona?

Kunyit hidup bukanlah satu bahan masakan yang asing lagi. Namun, jika dikaitkan dengan
wabak virus novel korona yang melanda
, jawapannya sama dengan sayur kangkung yang dikatakan boleh mengubati wabak tersebut. Tiada kajian yang menunjukkan bahawa ia berkebolehan untuk berbuat demikian.

Jadi bagaimana boleh timbulnya ura-ura ini? Berita berkenaan dengan kebolehan kunyit ini tersebar berikutan penyelidikan yang dilakukan oleh pensyarah biologi molekular dan biokimia Chaerul Anwar Nidom di Universiti Airlangga (UNAIR).

Setakat ini, tiada dapatan yang telah dikeluarkan secara rasmi dan menurut Nidom, persoalan wabak tersebut mungkin tidak akan terjawab memandangkan kajian beliau berlangsung sebelum wabak virus tersebut menular.

Artikel berkaitan:

Namun begitu, ini tidak bermakna herba tersebut tidak boleh menghalang jangkitan virus novel korona daripada berlaku. Terdapat banyak khasiat kunyit hidup yang pernah disahkan oleh kajian-kajian saintifik sebelum ini.

Antaranya adalah kunyit berupaya untuk menangkis fenomena ribut sitokin yang sering berlaku pada mereka yang dijangkiti oleh virus. Ribut sitokin adalah keadaan di mana tindak balas sistem pertahanan badan terhadap penceroboh seperti
bakteria dan virus berlaku pada paras yang sangat tinggi
.

Penghasilan bahan kimia tersebut boleh menyebabkan proses keradangan berlaku di serata tempat dan menghalang tisu dan organ seperti paru-paru berfungsi dengan betul. Perkara ini bukan sahaja boleh menyebabkan simptom yang teruk, malah kematian.

Kebolehan kunyit hidup dalam menghalang perkara ini berlaku telah pun dibuktikan melalui kajian yang dijalankan pada tahun 2014. Dapatan kajian tersebut menunjukkan kunyit boleh menghalang penghasilan sitokin IL-6 dan IL-10 yang menjadi kunci kepada proses keradangan.

Ia juga merupakan bahan yang mempunyai fungsi antiviral yang sangat luas di samping selamat untuk diambil pada dos yang tinggi.

Khasiat kunyit untuk kesihatan manusia

Kunyit mengandungi bahan yang dikenali sebagai kurkumin. Ia memberikan warna kuning kepada kunyit dan merupakan komponen bioaktif utama dalam memberikan kesan positif terhadap proses fisiologi di dalam badan.

Kebanyakan herba seperti kunyit hidup, temulawak dan halia yang mengandungi kurkumin tumbuh di rantau Asia Tenggara dan Asia Selatan. Di negara-negara Eropah, kunyit sering digunakan untuk mewarnai kain dan produk pakaian manakala di Asia pula, kegunaan herba tersebut lebih tertumpu sebagai bahan masakan.

Selain daripada menjadi bahan penting untuk resepi masakan tertentu, kunyit mempunyai kebaikannya yang tersendiri daripada sudut kesihatan. Kurkumin yang terkandung di dalam kunyit mempunyai keupayaan untuk mencegah pelbagai jenis penyakit termasuklah kanser.

Kebanyakan ahli akademik giat melakukan kajian makanan herba terhadap risiko untuk mendapat kanser. Bukan sahaja kurkumin berkesan dalam merencat pertumbuhan sel kanser, ia juga boleh menghalang pembentukan salur darah baharu yang membekalkan nutrisi kepada sel tumor.

Kajian yang dijalankan di Universiti Illinois, Chicago pada tahun 2011 telah menunjukkan bahawa bahan bioaktif yang terdapat pada kunyit boleh menghalang
pertumbuhan kanser kolorektal
.

Jika bahan yang mengandungi kurkumin diambil sebanyak 4 gram sehari, kadar penurunan risiko kanser usus besar meningkat kepada 40%. Ia merupakan satu langkah pencegahan yang mudah terutamanya bagi orang Asia memandangkan kunyit sering digunakan dalam masakan.

Kunyit juga berupaya untuk menggalakkan pertumbuhan sel saraf baharu bagi mengelakkan berlakunya
masalah degeneratif otak seperti penyakit Alzheimer
. Pengambilannya pada kadar saranan boleh mempengaruhi kekuatan memori.

Kunyit boleh halang penyebaran virus korona?

Tiada kajian yang menunjukkan, secara objektifnya, kunyit berupaya untuk menghalang penyebaran virus. Namun, itu tidak bermakna ia tidak boleh menghalang berlakunya jangkitan terhadap individu yang mengambilnya secara kerap.

Kekuatan sistem pertahanan badan memainkan peranan penting dalam menghalang berlakunya jangkitan. Terdapat banyak herba yang mampu memperkukuhkan fungsi sistem imun individu. Ini termasuklah
 kayu manis, teh hijau dan kunyit
.

Setakat ini, pelbagai jenis kajian telah menunjukkan kurkumin berupaya untuk menghalang berlakunya jangkitan oleh virus hepatitis, virus Zika dan virus influenza. Namun, pemberian kepada pesakit bagi merawat atau menghalang berlakunya jangkitan tanpa penjelasan saintifik yang kukuh dianggap tidak beretika.

Pertubuhan Kesihatan Sedunia (WHO) telah menggalakkan setiap individu untuk mencuci tangan menggunakan air dan sabun sebagai langkah utama bagi
membasmi wabak virus novel korona
.

Artikel berkaitan:

https://wp.hellodoktor.com/ms/coronavirus/covid19/kulit-tangan-kering-7-cara-atasinya/

Langkah lain yang boleh diambil adalah seperti berikut:

Pakai topeng muka sekiranya anda sakit dan perlu keluar ke kawasan awam

Amalkan etika bersin/ batuk yang betul

Jangan mengambil makanan eksotik seperti daging ular, kelawar ataupun tenggiling

Jika anda mengalami simptom seperti batuk, selesema dan demam, segeralah berjumpa dengan doktor untuk pengesahan

Konklusi

Mungkin ada yang beranggapan bahawa kunyit dapat melindungi individu daripada wabak virus novel korona. Namun masih tiada lagi bukti saintifik yang menunjukkan ia mampu berbuat sedemikian.

Amalan mencuci tangan secara kerap masih lagi menjadi saranan utama
 badan kesihatan global bagi mencegah penyebaran wabak virus novel korona.

[mc4wp_form id=’115319″]

Hello Health Group

tidak menyediakan nasihat perubatan, diagnosis, atau rawatan.

#HelloHealthGroup, #HelloDoktor, #HelloHealthCoronaVirus

Baca juga:

Lelaki MUDAH Dijangkiti Virus Novel Korona?

Virus Novel Korona Rosakkan Organ? Betul Ke?

Perbezaan Demam Virus Novel Korona Dengan Selesema Biasa

MENGEJUTKAN! Virus Korona Boleh Merebak Melalui Udara?

Mitos Virus Korona Yang Tular, #4 Paling Mengarut


Hati-hati Bercuti! Ini 5 Punca Utama Kemalangan Berlaku Semasa Di Jalan Raya

Kemalangan di jalan raya adalah satu isu yang tidak akan pernah surut kerana tragedi ini boleh berlaku pada setiap hari di seluruh tempat.

Persoalannya, mengapa ia sering terjadi terutamanya di negara kita? Jom sama-sama kita ikuti artikel ini untuk merungkai jawapannya!

Untuk mendapatkan lebih banyak info berkenaan kesihatan, anda boleh klik
di sini
.

Kemalangan di jalan raya di seluruh dunia

Selalu kita dapat lihat di dada akhbar terpapar berita
kemalangan yang menyebabkan kematian di atas jalan raya
 di seluruh dunia.

Menurut laporan dari Pertubuhan Kesihatan Dunia (WHO), didapati bahawa kematian akibat kemalangan di jalan raya sangat tinggi.

Laporan itu turut menyatakan jumlah puratanya iaitu sekitar 1.35 juta orang setahun!

Apa yang lebih membimbangkan adalah majoriti daripada jumlah itu terdiri daripada golongan muda yang berusia dalam lingkungan 5 hingga 29 tahun.

Dalam erti kata yang lebih mudah, golongan kanak-kanak, remaja dan orang muda mempunyai risiko yang tinggi untuk
kehilangan nyawa akibat tragedi di jalan raya
.

“Kematian ini ialah harga yang tidak seharusnya dibayar untuk tujuan pengangkutan,” kata Ketua Pengarah WHO, Dr Tedros Adhanom Ghebreyesus.

Ya, isu ini perlu dipandang lebih serius dan sesuatu perlu dilakukan untuk mengubahnya dengan mengetahui apa punca sebenarnya terlebih dahulu.

Apa punca kemalangan di atas jalan raya?

Secara umumnya, apa yang kita boleh konklusikan sebagai
punca kemalangan trafik adalah disebabkan oleh sikap individu
 itu sendiri.

Meskipun tidak semua, tapi wujud segelintir pemandu atau penunggang kenderaan yang hanya memikirkan diri sendiri tanpa menghiraukan orang lain.

Mereka ini mungkin beranggapan bahawa diri adalah seorang pengguna jalan raya yang sangat cekap dan penuh hemah sedangkan hakikatnya tidak.

Cukup hanya seorang pengguna jalan raya yang bersikap demikian, maka risiko kemalangan di jalan raya yang berlaku pasti akan meningkat dengan lebih tinggi.

Di negara kita pula, dapat diperhatikan bahawa ramai individu yang tidak bertanggungjawab apabila sedang berada di atas jalan raya!

Bagaimana pula dengan situasi di Malaysia?

Kadar kes kemalangan di jalan raya negara kita adalah sangat tinggi dengan jumlah kematian yang boleh dikatakan sangat menakutkan.

Menurut kajian terkini pada tahun 2019, purata kes maut di atas jalan raya adalah sekitar 7,000 hingga 8,000 orang setahun.

Jika dipuratakan, sekitar 20 orang maut setiap hari di jalan raya negara ini! Apa puncanya?

#1. Memandu dalam keadaan mabuk

Meskipun telah dididik dan didenda akibat memandu dalam keadaan mabuk
, namun masih
ramai individu yang tidak mempedulikannya.

Apabila anda sedang
dalam keadaan mabuk
, sudah pasti kemampuan untuk mengawal kenderaan akan menjadi sangat teruk.

Apa yang lebih membimbangkan adalah sangat mudah untuk rakyat di negara kita
memperolehi minuman beralkohol ini
.

Menurut peraturan jalan raya di negara kita, denda dan penjara boleh dikenakan terhadap pesalah
sekiranya disabit kesalahan.

Namun bagaimana jika mereka
terlibat dalam kemalangan
 sehingga menyebabkan kematian nyawa tidak bersalah? Adakah hukuman itu setimpal?

#2. Memandu sambil bermain gadjet

Ya, memang benar bahawa teknologi sudah menjadi sebahagian daripada hidup kita kini, namun itu bukan alasan untuk menggunakannya ketika memandu.

Ini kerana
 menggunakan telefon, tablet bahkan komputer riba di dalam kenderaan
 sudah pasti akan mengalihkan perhatian individu.

Selain itu, ia akan menyebabkan anda hanya menggunakan sebelah tangan sahaja ketika memandu atau menunggang kenderaan.

Akibatnya? Maut menanti di hadapan!

#3. Melanggar lampu isyarat merah

Seperti mana jenaka yang sering diutarakan di negara kita, lampu isyarat kuning adalah bermakud kita perlu menekan pedal minyak dengan lebih laju lagi.

Salah ya! Lampu isyarat kuning bermakna kita perlu memperlahankan kenderaan dan bersedia untuk berhenti apabila ia sudah bertukar merah.

Namun ada segelintir orang kita yang tidak mematuhi peraturan ini terutamanya jika tidak kelihatan anggota penguatkuasa di sekeliling.

Risiko ini tidak seharusnya dipandang ringan kerana ia juga boleh
 mengakibatkan kematian orang tidak bersalah
.

#4. Menukar lorong tanpa signal

Signal pada kenderaan dicipta sebagai satu
panduan untuk pemandu
 atau penunggang kenderaan di belakang tahu ke mana arah tuju anda.

Namun batang signal yang terdapat pada kenderaan di negara kita seperti tidak perlu wujud kerana ia sangat jarang sekali digunakan.

Akibatnya,
pelanggaran dari arah belakang atau sisi sering
 kali berlaku dan perkara kecil seperti tidak membuka signal inilah yang menjadi puncanya.

#5. Memandu dengan sangat laju

Akhir sekali, kita semua mungkin akan bersetuju bahawa ini adalah punca kemalangan di jalan raya yang paling utama dan bahaya.

Meskipun sudah tertera papan had laju di atas jalan, ia sering kali diabaikan kerana segelintir individu beranggapan bahawa kelajuan itu adalah normal.

Terutamanya ketika jalan licin ketika hujan
, ia tidak wajar dilakukan kerana risiko tayar tergelincir dan terkeluar daripada landasan adalah sangat tinggi.

Jadi, tolong bawa kenderaan dengan lebih berwaspada dan bertanggungjawab agar kita semua terselamat daripada kemalangan di jalan raya okay!


Remaja Perempuan Lebih Ramai Dirawat Di Hospital Selepas Cubaan Mencederakan Diri

Kita biasa mendengar kisah cubaan membunuh diri atau mencederakan diri sendiri yang berlaku dalam kalangan remaja perempuan. Bagaimana untuk atasi masalah ini?

Peratusan remaja perempuan

Dalam kajian Welsh mengatakan lebih 76 peratus remaja perempuan yang cuba mencederakan diri akan dirawat di hospital berbanding hanya 49 remaja lelaki. Hasil analisis kajian ini juga mendapati peratusan individu yang mencederakan diri adalah dalam kalangan mereka yang berusia 15 hingga 19 tahun.

Penyelidikan dilakukan oleh Swansea University ini mengkaji sejumlah 15,739 kes mencederakan diri sendiri, memfokuskan individu dalam lingkungan usia 10 hingga 24 tahun yang berlaku antara tahun 2003 hingga 2015.

Peningkatan isu mencederakan diri ini dilihat dalam kalangan individu berusia 10 hingga 14 tahun. Malah kadarnya meningkat dua kali ganda pada kawasan-kawasan dengan masalah kemiskinan berbanding kawasan golongan yang kaya.

Perbezaan peratusan

Analisis data yang berjaya dikumpulkan adalah diperolehi daripada pelbagai tempat di mana golongan remaja mendapatkan bantuan doktor, hospital, klinik pesakit luar dan unit kecemasan di seluruh Wales.

Pakar perubatan mengakui bahawa mereka mendapati terdapat perbezaan peratusan remaja lelaki yang dimasukkan ke hospital seperti kadar peratusan remaja perempuan. Keadaan ini berbeza walaupun sama ada individu lelaki mahupun perempuan mempunyai kebebasan untuk meninggalkan hospital tanpa menerima sebarang rawatan.

Dalam kajian ini, sebab atau punca mengapa pesakit melakukan percubaan untuk membunuh diri tidak dikaji. Namun menurut salah seorang penulis kajian daripada Swansea University Medical School, Amanda Marchant, “Melalui kajian ini, dapat dirumuskan perkara yang paling penting adalah untuk mengenal pasti sebarang komunikasi atau hubungan dengan perkhidmatan kesihatan merupakan satu peluang untuk memberikan sokongan dan bantuan.”

Jelas Amanda lagi, “Pengamal perubatan mengatakan bahawa mereka mengalu-alukan sebarang latihan atau bantuan yang boleh diberikan untuk menyokong dan membantu individu remaja yang datang kepada mereka.”

Semakin prihatin

Menurut salah seorang ahli Papyrus, iaitu organisasi mencegah masalah bunuh diri, Kelly Thorpe, statistik itu adalah benar berdasarkan pengalamannya sepanjang dalam perkhidmatan kaunseling.

Walau bagaimanapun, beliau memberitahu terdapat peningkatan dalam data untuk individu yang dipanggil sebagai golongan prihatin terhadap individu sekeliling. Peratusan ini melibatkan ibu bapa, guru dan mana-mana individu yang prihatin dengan kesejahteraan golongan belia berusia 12 hingga 16 tahun dengan cubaan mencederakan diri.

Kajian yang dilakukan ini merupakan sebahagian daripada kaedah konsultasi yang dilancarkan oleh kerajaan Welsh untuk mengatasi masalah berkaitan kesihatan mental dalam kalangan penduduk di sana.

Dalam data baru yang diperolehi, mendedahkan bahawa lebih 11,000 individu belia mendapatkan perkhidmatan kaunseling antara tahun 2017 dan 2018.

Konklusi

Adakalanya timbul isu membunuh diri ini apabila seseorang individu itu berada dalam keadaan tertekan, berasa tidak dipedulikan ataupun kurang kasih sayang dan perhatian sekeliling. Jadi sebagai ibu bapa, anda harus memainkan peranan penting dalam mengatasi masalah ini. Cuba untuk ambil tahu tentang apa yang dilalui oleh anak anda. Setiap individu memerlukan individu lain untuk ada di sampingnya.

Dalam masa yang sama pastikan anda membawa anak anda untuk mendapatkan pemeriksaan. Ini kerana pakar perubatan akan dapat membantu membuat penilaian dalam konteks tekanan, akademik, sosial dan keluarga. Ia sekali gus dapat membantu mencari kaedah dan rawatan yang sesuai berdasarkan kemurungan yang dihadapi.

Anda mungkin berminat untuk membaca artikel:

Remaja dan Bagaimana Memahami Jiwa Mereka

Masalah Sosial Dalam Kalangan Remaja: Apa Penyelesaiannya?

Minuman Tenaga Tinggi Kafein, Bukan untuk Remaja


Alami Masalah Cirit Birit Berpanjangan? Ini Punca Dan Rawatannya!

Cirit birit berpanjangan adalah antara keadaan yang sering dialami oleh kebanyakan individu. Jom fahami jenis dan rawatan cirit birit yang sesuai untuk dilakukan di rumah.

Untuk mendapatkan lebih banyak info tentang Sistem Penghadaman, sila dapatkannya
di sini.

Definisi

Apa itu cirit birit berpanjangan?

Masalah cirit-birit dicirikan dengan najis yang cair atau kekerapan untuk melakukan
pergerakan usus
 (mem
buang air besar
)
.

Selalunya ia akan berlangsung untuk tempoh beberapa hari dan akan hilang dengan sendiri tanpa rawatan cirit-birit.

Dalam masa yang sama, mereka yang mengalami masalah ini mungkin akan berasa
kembung perut
,

kekejangan
bahagian abdomen bawah
 dan ada kalanya berasa loya.

Kebanyakan masalah cirit-birit ini disebabkan oleh bakteria, virus atau parasit. Gangguan
sistem pencernaan
 juga boleh menjadi punca
cirit-birit kronik
.

Perbezaan antara cirit-birit normal dan teruk

Sebelum mengetahui rawatan cirit birit berpanjangan yang bersesuaian, anda harus memahami jenis cirit-birit yang dialami.

Terdapat beberapa cara untuk mengklasifikasikan jenisnya. Ia termasuklah:

Cirit-birit akut

Merupakan masalah sakit perut paling biasa yang berlangsung antara 1 hingga 2 hari. Jenis ini tidak memerlukan rawatan dan akan hilang dengan sendiri.

Cirit-birit berterusan

Untuk jenis ini, ia akan berlanjutan selama beberapa minggu, antara 2 hingga 4 minggu.

Cirit-birit kronik

Diklasifikasikan sebagai cirit-birit berpanjangan untuk tempoh lebih 4 minggu atau datang dan pergi bagi jangka masa yang lama.

Punca

Apakah punca cirit birit berpanjangan?

Anda mungkin mengalami cirit-birit akibat beberapa punca atau keadaan. Antara penyebab cirit-birit yang berpotensi:

Intoleransi makanan, seperti
intoleransi laktosa

Alahan makanan

Tindak balas terhadap ubat

Jangkitan virus

Jangkitan bakteria

Penyakit usus

Jangkitan parasit

Pembedahan pundi hempedu atau perut

Terapi radiasi

Penyerapan makanan yang tidak betul (
malabsorption of food
)

Rotavirus adalah penyebab biasa cirit-birit yang dialami kanak-kanak.

Jangkitan bakteria
 yang berpunca daripada salmonella atau E.coli antara faktor penyebab yang sering berlaku.

Cirit birit berpanjangan dan kronik mungkin merupakan gejala masalah kesihatan yang lebih serius seperti
sindrom iritasi usus
 atau
penyakit radang usus
.

Kekerapan mengalami cirit-birit yang teruk turut boleh menjadi tanda penyakit usus dan gangguan fungsi usus.

Simptom

Apakah simptom atau gejala cirit birit berpanjangan?

Secara amnya, gejala yang akan dialami oleh individu dengan cirit-birit adalah berbeza bergantung kepada jenis dan punca ia terjadi.

Rawatan cirit-birit juga adalah bergantung kepada keadaan individu dengan masalah ini.

Apabila mengalami cirit-birit, terdapat kemungkinan untuk anda mendapat semua simptom ataupun hanya beberapa gejala.

Sudah tentu gejala utamanya adalah najis yang berair atau cair.

Antara simptom lain bagi cirit-birit ringan adalah:

Kembung atau kekejangan di perut

Keinginan kuat dan mendesak untuk
buang air besar

Mual (ketidakselesaan perut)

Bagi cirit birit berpanjangan dan teruk, anda mungkin mengalami gejala seperti:

Demam

Penurunan berat badan

Dehidrasi

Kesakitan yang teruk

Muntah

Najis berdarah

Mengalami cirit-birit teruk boleh menyebabkan komplikasi yang ketara.

Jika anda berdepan gejala di atas, lakukan pemeriksaan dan rawatan perubatan segera.

Rawatan

Apabila anda mengalami cirit-birit ringan, ia boleh dipulihkan tanpa pengambilan ubat. Berikut 5 perkara yang boleh anda lakukan di rumah, seperti:

1. Minum banyak air atasi punca cirit birit berpanjangan

Pastikan pengambilan cecair harian yang mencukupi.

Anda boleh juga menyeimbangkan
pengambilan air
 dengan cecair elektrolit lain – seperti
minuman sukan.

Badan akan kehilangan banyak air apabila mengalami cirit-birit, jadi amat penting untuk memastikan tubuh kekal terhidrat.

2. Perubahan diet

Elakkan daripada memilih makanan berminyak, berlemak atau bergoreng. Sebaiknya pilih diet BRAT:

B:
Pisang (Banana)

R: Nasi (
White rice
)

A: Sos epal (
Applesauce
) – sos yang diperbuat daripada campuran epal dan air atau jus epal

T: Roti bakar (
Toast)

3. Mengurangkan pengambilan kafein

Makanan dan minuman yang mengandungi kafein
 boleh memberikan kesan seperti julap ringan.

 Ia sekali gus akan menjadi masalah cirit-birit berpanjangan dan bertambah teruk.

Antara makanan dan minuman yang harus dihindari adalah kopi, minuman soda diet, teh pekat/ teh hijau dan juga coklat.

4. Elakkan makanan & minuman mengandungi gas

Sekiranya anda mengalami kekejangan abdomen disebabkan cirit-birit, hindari perkara yang boleh
menyebabkan perut berangin
 pastinya boleh membantu.

Ini termasuklah kekacang, kubis dan minuman berkarbonat.

5. Herba

Herba di bawah ini dianggap dapat meningkatkan kesihatan pencernaan secara keseluruhan.

Halia

Kajian menunjukkan bahawa halia boleh menjadi rawatan yang sangat berkesan untuk beberapa jenis sakit perut.

Ada sesetengah individu yang memilih untuk mengambil herba ini secara suplemen atau dalam bentuk kunyahan.

Terdapat juga individu yang lebih gemar mengambil halia dalam bentuk minuman.

Chamomile

Boleh didapati dalam bentuk teh, cecair atau kapsul.

Herba ini dipercayai dapat mengurangkan keradangan dan kekejangan perut serta usus.

Untuk rawatan cirit-birit yang lebih teruk, anda mungkin akan diberikan cecair melalui terapi intravena.

Sekiranya jangkitan bakteria menjadi penyebabnya, preskripsi antibiotik mungkin akan diberikan doktor.

Gejala kesihatan lain

Keracunan makanan
 adalah penyakit yang disebabkan oleh
pengambilan makanan tercemar.

Gejala bagi keracunan akan bergantung kepada sumber pencemarannya dan antara simptom paling biasa adalah cirit-birit berair atau berdarah.

Sekiranya anda mengalami simptom seperti najis berdarah atau cirit-birit berpanjangan untuk lebih daripada 3 hari, dapatkan rawatan segera.

Satu lagi keadaan lain yang boleh menyebabkan anda mengalami cirit-birit adalah kegelisahan.

Apabila berada dalam keadaan cemas dan gelisah, hormon dan isyarat daripada otak memasuki saluran pencernaan, menyebabkan ketidakseimbangan kimia.

Keadaan tersebut boleh menjejaskan
proses pencernaan
 yang mengakibatkan gejala cirit-birit dan simptom gastrousus lain.


Jaga-jaga Jika Gemar Berkebun & Ada Kucing Di Rumah? Anda Berisiko Kena JANGKITAN Ini

Asyik menggaru tangan sebab gatal? Adakah
keadaan kulit
 tangan ada urat timbul seakan
cacing merayap
? Itu masalah kulit CLM atau cacing dalam kulit yang perlu diberikan perhatian!

Dapatkan lebih banyak info tentang Penyakit Berjangkit, dapatkan
di sini.

Cacing dalam kulit?

Cutaneous larva migrans
 (CLM) adalah masalah kulit yang disebabkan oleh spesies parasit. Keadaan itu juga mungkin dikenali sebagai
cacing merayap
 bawah kulit.

Cutaneous Larva Migrans
, secara umumnya bermaksud:

Cutaneus – permukaan bawah kulit

Larva – peringkat fasa tumbesaran cacing

Migrans – bergerak, merayap

Masalah kulit CLM ini biasanya berlaku di
negara beriklim hangat
 dan dikatakan sering dialami oleh individu yang melancong atau menetap di negara tropika.

Punca cacing dalam kulit

Seseorang individu berkemungkinan besar dijangkiti
keadaan kulit
 ini semasa berkebun dan tanah kebun tersebut mempunyai cacing jenis Ancylostoma caninum.

Ia adalah sejenis cacing kait yang biasa terdapat dalam usus
haiwan peliharaan seperti kucing
 dan anjing.

Cacing ini biasanya hidup dalam usus haiwan dan menumpangkan telurnya di dalam najis haiwan tersebut.

Telur ini kemudian menetas menjadi larva yang dapat menyebabkan jangkitan.

Jangkitan juga boleh berlaku apabila kulit anda bersentuhan dengan larva, biasanya di tanah atau pasir yang tercemar.

Apabila sentuhan terjadi, larva akan masuk ke lapisan atas kulit anda.

Individu yang gemar berjalan tanpa memakai kasut atau duduk di atas tanah tanpa alas pelapik, mempunyai risiko yang lebih tinggi untuk dijangkiti masalah kulit ini.

Kenali simptom cacing merayap bawah kulit

Gejala cacing dalam kulit biasanya muncul antara 1 hingga 5 hari selepas jangkitan. Walau bagaimanapun, adakalanya ia memerlukan waktu lebih lama untuk timbulnya gejala.

Simptom dan
tanda ada cacing di kulit
 biasa termasuklah:

Timbul lepuh merah dalam bentuk berputar. Corak luka ini akan kelihatan seakan ular yang berpusing. Ini disebabkan pergerakan larva di bawah kulit anda. Ia boleh bergerak sehingga 2 cm sehari

Gatal dan tidak selesa. Masalah kulit CLM cenderung
menyebabkan rasa gatal
, pedih atau kesakitan

Pembengkakan pada bahagian yang dijangkiti juga boleh berlaku

Jangkitan tidak hanya boleh terjadi pada tangan, tetapi menjangkiti seluruh badan seperti kaki dan
belakang badan
. Ia terutamanya pada anggota atau bahagian badan yang terdedah pada tanah atau pasir tercemar

Keadaan lepuh
 disebabkan CLM ini boleh mengakibatkan rasa kegatalan, selalunya ia akan digaru sehingga menyebabkan calar pada kulit.

Jika ia berlaku, akan wujud peningkatan risiko jangkitan bakteria sekunder.

Baca juga:

Cara rawatan jangkitan cacing dalam kulit

Umumnya, jangkitan ini akan pulih dengan sendiri. Ini kerana larva atau cacing merayap bawah kulit biasanya akan mati selepas 5 hingga 6 minggu tanpa sebarang rawatan.

Walau bagaimanapun, dalam beberapa kes tertentu, jangkitan mungkin memerlukan masa lebih lama untuk sembuh.

Penggunaan ubat topikal atau oral dapat membantu melawan jangkitan dengan lebih cepat.

Antara ubat preskripsi yang sering digunakan untuk
merawat jangkitan cacing
 ini dipanggil
thiabendazole
 dan digunakan secara topikal pada lepuh beberapa kali sehari.

Kajian kecil mendapati bahawa selepas 10 hari rawatan menggunakan ubat ini, kadar penyembuhan adalah setinggi 98%.

Pun begitu, jika lepuh atau jangkitan yang dialami teruk, anda mungkin memerlukan ubat oral.

Pilihan ubat yang akan diberikan termasuklah
albendazole
 dan
ivermectin
. Kadar penyembuhan jika menggunakan ubat oral ini adalah hampir 100%.

Cegah
cutaneous larva migrans

Sudah pasti mencegah itu adalah sesuatu yang lebih baik daripada merawat, kan? Maka, berikut adalah  beberapa langkah yang boleh anda ambil untuk
mencegah jangkitan
:

Pakai kasut
. Banyak jangkitan CLM berlaku di kaki. Ia selalunya disebabkan berjalan kaki tanpa alas kaki di kawasan yang tercemar.

Pemakaian yang sesuai. Bahagian lain yang sering dijangkiti ialah paha dan
punggung.
Anda disarankan untuk memakai pakaian yang dapat menutup bahagian tubuh ini juga

Elakkan duduk atau berbaring di kawasan yang berpotensi tercemar. Ini meningkatkan risiko kawasan kulit yang boleh terkena larva

Gunakan alas sekiranya anda akan duduk atau
berbaring
di kawasan yang mungkin tercemar. Anda boleh meletakkan tuala, kain atau tikar bagi membantu mencegah penularan jangkitan

Sentiasa berhati-hati

Masalah cacing dalam kulit atau CLM biasa terjadi apabila berjalan atau bersentuhan dengan tanah, pasir atau kawasan basah yang tercemar.

Masalah kulit ini dicirikan dengan lepuh
kulit gatal
dengan corak berpusing seakan ular.

Sebagai langkah pencegahan yang mudah, pastikan anda sentiasa memakai kasut apabila berada di luar rumah, terutamanya kawasan yang mungkin tercemar.

Jika terdapat kebimbangan dengan keadaan kulit anda, lakukan pemeriksaan doktor untuk kepastian dan rawatan.


Aduh, Pelik Kening Sering Gatal, Ketahui Punca Dan Langkah Mengatasinya!

Kening atau alis mata merupakan aksesori mata yang memberi nilai tambah pada kecantikan wajah anda dan tanpanya. Disebabkan itu, individu terutamanya wanita sangat gemar melakukan rawatan alis mata seperti mencabut, membentuk, bahkan mentatu hingga sebabkan gatal kening!

Bagaimana jadi begitu? Ingin tahu lebih lanjut mengenai penjagaan kening? Sila ikuti artikel ini.

Sebelum itu, adakah anda tahu apa fungsi sebenar bulu pada bahagian atas kelopak mata ini?

Untuk mendapatkan lebih banyak info tentang Kesihatan Mata, sila dapatkannya
di sini.

Fungsi kening yang sebenar

#1 Melindungi mata

Untik pengetahuan anda, kening sebenarnya bukan sekadar aksesori semata-mata.

 Ia juga sangat penting untuk menjaga kebersihan dan kejernihan mata anda. Bayangkan, anda sedang berjalan di luar rumah dan ketika itu anda sedang berpeluh atau berhujan.

Situasi ini sudah pasti akan menyebabkan air tersebut mengalir ke bawah lalu memasuki mata, bukan? Tanpa alis mata, mata anda tentu sahaja akan dicemari lalu membuatnya pedih.

#2 Mengekspresikan emosi

Tanpa anda sedari, kening sebenarnya adalah salah satu daripada anggota badan yang sangat penting dalam mengekspresikan emosi.

 Ia akan berubah-ubah tanpa kawalan mengikut emosi anda. Cuba anda lihat
wajah anda di cermin ketika sedang marah, sedih, kagum, gembira atau terkejut.

 Sudah pasti alis mata anda juga akan turut serta menyampaikan apa yang anda rasa dengan mengangkat atau mengerut, bergantung kepada emosi pemiliknya.

#3 Identiti individu

Menurut kajian, kening juga mempunyai peranan penting sebagai identiti individu.

Dalam kajian terbabit, hampir 46% peratus individu tidak dapat mengenali wajah tokoh terkenal di dunia dengan baik apabila wajah mereka disunting dan alis mata mereka dibuang daripada gambar.

Gatal kening, apa punca dan langkah mengatasinya?

Pernahkah anda tiba-tiba sahaja berasa gatal pada alis mata anda? Jika ya, jangan terlalu risau mengenainya.

Ini kerana ia bukan merupakan satu kondisi serius yang perlu dikhuatirkan kerana selalunya ia akan hilang dengan sendirinya.

Pun begitu, anda juga perlu tahu bahawa gatal kening ini mungkin menunjukkan petanda penyakit atau kondisi kesihatan yang tertentu terutamanya jika rasa gatal ini tidak hilang setelah sekian lama.

Berikut merupakan antara kondisi kesihatan yang dinyatakan:

#1. Diabetes

Pasti anda tertanya-tanya apa kaitan gatal kening dengan diabetes, bukan?

Hakikatnya, diabetes tidak kira jenis 1 atau jenis 2 yang tidak dikawal dengan baik
boleh menyebabkan masalah pada kulit seperti kegatalan termasuklah pada bahagian kening.

 Ini kerana kandungan gula darah yang meningkat dapat menekan sistem imunisasi tubuh badan sekali gus menyebabkan pertambahan risiko infeksi bakteria pada bahagian kulit.

#2. Psoriasis

Psoriasis adalah kondisi kulit yang selalu terjadi kepada kulit muka. Ia biasa terjadi pada bahagian kulit di antara bahagian atas dahi atas dengan garis rambut atau bahagian kulit antara lubang hidung dengan bibir atas.

Bagi sesetengah individu kondisi ini mungkin akan menyebabkan pertumbuhan kelemumur pada alis mata.

Kondisi kesihatan ini juga akan
menyebabkan kulit yang dijangkiti menjadi tebal dan merah selain menimbulkan sisik seakan berwarna putih

Kebiasaannya, ia datang dan pergi dan boleh muncul ekoran beberapa faktor yang merangsangnya, seperti:

Stres

Cedera pada kulit

Infeksi pada kulit

Ubatan tertentu

#3. Reaksi alahan

Reaksi alahan juga merupakan salah satu daripada punca berlakunya kegatalan pada alis mata.

 Antara benda yang boleh menyebabkan reaksi alahan pada alis mata ini adalah produk kecantikan wajah seperti pencuci muka, pelembab, pelindung matahari atau topeng muka.

Namun begitu, reaksi alahan ini biasanya akan hilang dengan sendiri. Namun begitu,
reaksi alahan yang teruk iaitu anafilaksis boleh membahayakan kesihatan individu dan paling membimbangkan, boleh mengakibatkan kematian.

#4. Herpes zoster

Herpes zoster adalah sejenis ruam yang timbul pada tubuh badan atau muka.

Sebelum atau semasa ruam ini muncul, individu yang mengalaminya
cenderung untuk berasa gatal, geli dan sakit pada kawasan yang dijangkiti, terutamanya pada alis mata.

Kebiasaannya, ketidakselesaan pada kawasan yang dijangkiti ini akan berada pada tahap yang teruk antara 1 ke 5 hari sebelum ia pecah.

Ia mungkin akan mengambil masa 7 hingga 10 hari untuk pudar dan hilang secara keseluruhannya.

Dalam beberapa kes, kondisi ini juga boleh menyerang mata lantas mengakibatkan individu menjadi buta.

Kondisi ini berpunca daripada virus cacar air iaitu
Varicella zoster
.

Walaupun selepas sembuh sepenuhnya daripada penyakit ini, virus ini tetap kekal dalam tubuh badan dan berkemungkinan untuk menyerang buat kali yang kedua.

#5. Dermatitis seboroik

Dermatitis seboroik adalah salah satu daripada jenis ekzema yang selalu terjadi kepada individu yang mengalami gangguan imunisasi tubuh badan seperti HIV/AIDS.

Selain itu, individu yang mempunyai kondisi neurologi seperti Parkinson juga lebih berisiko mengalami kondisi ini. Ia akan mempengaruhi bahagian tubuh badan yang terdapat banyak kelenjar minyak, termasuklah alis mata.

Antara gejala kondisi ini termasuklah:

Kegatalan pada kulit

Bulatan yang bersisik dan berwarna merah

Kulit membengkak

Kulit menggelupas

Kulit berminyak

Kening juga boleh tumbuh kelemumur?

Selain itu, kening gatal juga mungkin ada kaitannya dengan pertumbuhan kelemumur pada alis mata.

 Anda tidak perlu terkejut kerana alis mata juga merupakan bulu sama seperti rambut pada kepala anda jadi, masalah kelemumur juga boleh berlaku kepadanya.

Persoalannya, bagaimanakah untuk mengatasi masalah ini?

Ketahui puncanya – ia sama ada disebabkan oleh
malassezia
atau pelbagai lagi gejala seperti yang dinyatakan di atas

Guna syampu yang sesuai

Guna produk mencuci muka yang sesuai

Dengan ini, kelemumur pada alis mata mungkin akan pergi namun bukan untuk selamanya.

Jadi, ulangi proses ini dengan kerap untuk memastikan ia sukar tumbuh kembali.

Konklusi

Konklusinya, kening bukan sekadar aksesori mata yang berfungsi mencantikkan wajah seseorang.

Ia sebenarnya sangat penting untuk melindungi mata, mengekspresikan emosi serta sebagai identiti individu.

Pun begitu, sebenarnya terdapat banyak masalah alis mata yang mungkin anda alami antaranya adalah
kegatalan yang disebabkan oleh banyak punca.

Untuk mengatasinya, sentiasa pastikan penjagaannya serta segera berjumpa doktor sekiranya berlaku sebarang kegusaran yang anda tidak dapat kenal pasti.